EUROOPAN KESKUSPANKIN SUUNTAVIIVAT,

annettu 26 päivänä huhtikuuta 2007,

Euroopan laajuisesta automatisoidusta reaaliaikaisesta bruttomaksujärjestelmästä (TARGET2)

(EKP/2007/2)

(2007/600/EY)

EUROOPAN KESKUSPANKIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 105 artiklan 2 kohdan ensimmäisen ja neljännen luetelmakohdan,

ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 3.1, 17, 18 ja 22 artiklan,

sekä katsoo seuraavaa:

Hallinnointia suoritetaan kolmella eri tasolla sekä TARGET2-järjestelmän perustamisen että sen toiminnallisten vaiheiden yhteydessä. Tasolla 1 (EKP:n neuvosto) on lopullinen toimivalta TARGET2-järjestelmän osalta, ja se suojaa järjestelmän julkista tehtävää. Tasolla 2 (eurojärjestelmän keskuspankit) on toissijainen toimivalta TARGET2-järjestelmän osalta, kun puolestaan taso 3 (SSP:n tarjoavat keskuspankit) rakentaa SSP:n ja operoi sitä eurojärjestelmän hyväksi.

ON HYVÄKSYNYT NÄMÄ SUUNTAVIIVAT:

I JAKSO

YLEISET MÄÄRÄYKSET

1 artikla

Kohde ja soveltamisala

1. TARGET2 tarjoaa reaaliaikaisen bruttomaksutavan euromääräisille maksuille siten, että maksu suoritetaan keskuspankkirahassa. Se perustetaan SSP:lle, jolla se myös toimii ja jonka välityksellä kaikki maksumääräykset lähetetään ja käsitellään ja maksut vastaanotetaan teknisesti samalla tavalla.

2. TARGET2 muodostuu useista juridisesti erillisistä RTGS-järjestelmistä.

2 artikla

Määritelmät

Näissä suuntaviivoissa tarkoitetaan

’epäsuoralla osallistujalla’ Euroopan talousalueella (ETA) perustettua luottolaitosta, joka on tehnyt suoran osallistujan kanssa sopimuksen maksumääräysten lähettämisestä ja maksujen vastaanottamisesta tällaisen suoran osallistujan PM-tilin välityksellä ja jonka jokin TARGET2-osajärjestelmä on hyväksynyt epäsuoraksi osallistujaksi,

’tavoitettavan pankkitunnuksen haltijalla’ yhteisöä, a) jolla on pankkitunnus; ja b) jota ei ole hyväksytty epäsuoraksi osallistujaksi; ja c) joka on suoran osallistujan asiakas tai kirjeenvaihtajapankki taikka suoran osallistujan tai epäsuoran osallistujan sivukonttori ja voi tämän suoran osallistujan kautta lähettää maksumääräyksiä ja vastaanottaa maksuja TARGET2-osajärjestelmän välityksellä,

3 artikla

TARGET2-osajärjestelmät

1. Jokainen eurojärjestelmän keskuspankki operoi omaa TARGET2-osajärjestelmäänsä.

2. Jokainen TARGET2-osajärjestelmä on järjestelmä, joka nimetään sellaiseksi selvityksen lopullisuudesta maksujärjestelmissä ja arvopaperien selvitysjärjestelmissä 19 päivänä toukokuuta 1998 annetun Euroopan parlamentin ja neuvoston direktiivin 98/26/EY (2) täytäntöönpanosta annetussa sovellettavassa kansallisessa lainsäädännössä.

3. TARGET2-osajärjestelmien nimet sisältävät ainoastaan nimen TARGET2 ja asianomaisen eurojärjestelmän keskuspankin tai tällaisen eurojärjestelmän keskuspankin jäsenvaltion nimen tai lyhenteen. EKP:n TARGET2-osajärjestelmää kutsutaan nimellä TARGET2-ECB.

4 artikla

Sellaisten jäsenvaltioiden kansallisten keskuspankkien liittäminen, jotka eivät ole ottaneet euroa käyttöön

Sellaisten jäsenvaltioiden kansalliset keskuspankit, jotka eivät ole ottaneet euroa käyttöön, voidaan liittää TARGET2-järjestelmään ainoastaan, mikäli ne solmivat eurojärjestelmän keskuspankin kanssa sopimuksen. Tällaisessa sopimuksessa täsmennetään, että liitetyt keskuspankit noudattavat näitä suuntaviivoja, ellei molemminpuolisesti sovita asianmukaisista täsmennyksistä ja muutoksista.

II JAKSO

HALLINNOINTI

5 artikla

Hallinnoinnin tasot

1. TARGET2-järjestelmän hallinnointi perustuu kolmitasoiseen hallinnointijärjestelyyn, sanotun kuitenkaan rajoittamatta 8 artiklan soveltamista. EKP:n neuvostolle (taso 1), eurojärjestelmän keskuspankeille (taso 2) ja SSP:n tarjoaville keskuspankeille (taso 3) annettavat tehtävät vahvistetaan liitteessä I.

2. EKP:n neuvosto on vastuussa TARGET2-järjestelmän johtamisesta, hoidosta ja valvonnasta. Tasolle 1 annetut tehtävät kuuluvat EKP:n neuvoston yksinomaiseen toimivaltaan. EKPJ:n maksu- ja selvitysjärjestelmäkomitea avustaa EKP:n neuvostoa neuvoa-antavana elimenä kaikissa TARGET2-järjestelmään liittyvissä asioissa.

3. Eurojärjestelmän keskuspankit ovat perussäännön 12.1 artiklan kolmannen kohdan mukaisesti vastuussa tason 2 tehtävistä EKP:n neuvoston määrittelemän yleisen viitekehyksen mukaisesti. Maksu- ja selvitysjärjestelmäkomitea huolehtii neuvoa-antavan tehtävänsä lisäksi tasolle 2 annettujen tehtävien hoitamisesta. Liitetyt keskuspankit osallistuvat tasoon 2 liittyviin asioihin ilman äänioikeutta. Sellaisten jäsenvaltioiden kansallisilla keskuspankeilla, jotka eivät ole eurojärjestelmän keskuspankkeja eivätkä liitettyjä keskuspankkeja, on vain tarkkailijan asema tasolla 2.

4. Eurojärjestelmän keskuspankit organisoituvat tekemällä asianmukaisia sopimuksia. Päätöksenteko perustuu tällaisten sopimusten puitteissa yksinkertaiseen enemmistöön, ja jokaisella eurojärjestelmän keskuspankilla on yksi ääni.

5. SSP:n tarjoavat keskuspankit ovat perussäännön 12.1 artiklan kolmannen kohdan mukaisesti vastuussa tason 3 tehtävistä EKP:n neuvoston määrittelemän yleisen viitekehyksen mukaisesti.

6. SSP:n tarjoavat keskuspankit tekevät eurojärjestelmän keskuspankkien kanssa sopimuksen palveluista, joita ensin mainitut tarjoavat jälkimmäisille. Tällainen sopimus sisältää tarvittaessa myös liitetyt keskuspankit.

III JAKSO

TARGET2-JÄRJESTELMÄN TOIMINTA

6 artikla

TARGET2-järjestelmään osallistumista koskevat yhdenmukaistetut säännöt

1. Jokainen euron käyttöön ottanut kansallinen keskuspankki huolehtii järjestelyistä liitteessä II vahvistettujen TARGET2-järjestelmään osallistumista koskevien yhdenmukaistettujen sääntöjen täytäntöön panemiseksi. Nämä järjestelyt koskevat yksinomaan asianomaisen euron käyttöön ottaneen kansallisen keskuspankin ja sen osallistujien välistä suhdetta käsiteltäessä maksuja PM:ssä.

2. EKP hyväksyy TARGET2-ECB-järjestelmän ehdot panemalla täytäntöön yhdenmukaistetut säännöt, mutta TARGET2-ECB-järjestelmä tarjoaa palveluja ainoastaan selvitysyhteisöille, mukaan lukien ETA:n ulkopuolella perustetut yhteisöt, edellyttäen että niitä valvoo toimivaltainen viranomainen ja EKP:n neuvosto on hyväksynyt niiden pääsyn TARGET2-ECB-järjestelmään.

3. Eurojärjestelmän keskuspankkien yhdenmukaistettujen sääntöjen täytäntöön panemiseksi hyväksymät järjestelyt julkistetaan.

4. Eurojärjestelmän keskuspankit voivat pyytää poikkeuksia yhdenmukaistetuista säännöistä kansallisen lainsäädännön rajoitusten perusteella. EKP:n neuvosto tarkastelee tällaisia pyyntöjä tapauskohtaisesti ja myöntää tarvittaessa poikkeukset.

5. Ellei asianomaisessa valuuttasopimuksessa toisin määrätä, EKP voi määrittää asianmukaiset edellytykset liitteessä II olevan 4 artiklan 2 kohdan e alakohdassa tarkoitettujen yhteisöjen osallistumiselle TARGET2-järjestelmään.

6. Eurojärjestelmän keskuspankit eivät saa sallia yhteisön olevan epäsuorana osallistujana tai rekisteröitynä tavoitettavan pankkitunnuksen haltijana TARGET2-osajärjestelmässään, mikäli kyseinen yhteisö toimii sellaisen suoran osallistujan välityksellä, joka on jonkin EU:n jäsenvaltion kansallinen keskuspankki, mutta ei ole eurojärjestelmän keskuspankki eikä liitetty keskuspankki.

7 artikla

Päivänsisäinen luotto

1. Euron käyttöön ottaneet keskuspankit voivat myöntää päivänsisäistä luottoa sillä edellytyksellä, että tämä tehdään sellaisten järjestelyjen mukaisesti, joilla pannaan täytäntöön liitteessä III vahvistetut päivänsisäisen luoton myöntämistä koskevat säännöt.

2. EKP:n vastapuolten kelpoisuusehdot päivänsisäisen luoton osalta määritellään Euroopan keskuspankin maksujärjestelmästä tehdyn päätöksen EKP/1999/NP3 muuttamisesta 28 päivänä tammikuuta 2003 tehdyssä päätöksessä EKP/2003/NP2. EKP:n myöntämä päivänsisäinen luotto koskee ainoastaan kyseistä päivää, eikä sitä voida pidentää yön yli -luotoksi.

8 artikla

Liitännäisjärjestelmät

1. Eurojärjestelmän keskuspankit tarjoavat varojensiirtopalveluja keskuspankkirahassa liitännäisjärjestelmille PM:ssä tai siirtymäkauden aikana tilanteen mukaan kotitileillä. Tällaisista palveluista määrätään eurojärjestelmän keskuspankkien ja asianomaisten liitännäisjärjestelmien kahdenvälisissä sopimuksissa.

2. Kahdenvälisten järjestelyjen, joita tehdään ASI:a käyttävien liitännäisjärjestelmien kanssa, on oltava liitteen IV mukaisia. Lisäksi eurojärjestelmän keskuspankit varmistavat, että tällaisiin kahdenvälisiin järjestelyihin sovelletaan soveltuvin osin liitteen II seuraavia määräyksiä:

3. Kahdenvälisissä järjestelyissä, joita tehdään osallistujaliittymää käyttävien liitännäisjärjestelmien kanssa, on noudatettava

9 artikla

Kustannusten jakamisessa sovellettava menetelmä

1. EKP:n neuvosto vahvistaa säännöt, joita sovelletaan SSP:n rahoittamiseen. Mahdollinen SSP:n toiminnasta johtuva yli- tai alijäämä jaetaan euron käyttöön ottaneiden kansallisten keskuspankkien kesken EKP:n pääoman merkitsemisen jakoperusteen mukaisesti perussäännön 29 artiklan nojalla.

2. EKP:n neuvosto määrittää yhteisen kustannusten jakamisessa sovellettavan menetelmän ja hinnoittelurakenteen TARGET2-järjestelmän ydinpalveluja varten.

10 artikla

Turvallisuusmääräykset

1. EKP:n neuvosto määrittää turvallisuusstrategian ja turvallisuusvaatimukset ja -tarkistukset SSP:tä ja siirtymäkauden ajan kotitilin teknistä infrastruktuuria varten.

2. Eurojärjestelmän keskuspankit noudattavat 1 kohdassa tarkoitettuja toimenpiteitä ja varmistavat sen, että SSP on niiden mukainen.

11 artikla

Tilintarkastusta koskevat säännöt

Tilintarkastusta koskevat arvioinnit suoritetaan EKP:n neuvoston EKPJ:n tilintarkastusstrategiassa vahvistamien periaatteiden ja järjestelyjen mukaisesti.

IV JAKSO

SIIRTYMÄ- JA LOPPUSÄÄNNÖKSET

12 artikla

Riitojen ratkaiseminen ja sovellettava lainsäädäntö

1. Mikäli eurojärjestelmän keskuspankkien välille syntyy riitaa näiden suuntaviivojen osalta, asianomaiset osapuolet pyrkivät ratkaisemaan riidan EKPJ:n sisäisen riitojenratkaisumenettelyä koskevan yhteisymmärryspöytäkirjan mukaisesti.

2. Poiketen 1 kohdasta EKP:n neuvosto ratkaisee riidan, mikäli tason 2 ja tason 3 välistä tehtävänjakoa koskevaa riitaa ei voida ratkaista asianomaisten osapuolten välisellä sopimuksella.

3. Mikäli kyseessä on 1 kohdassa tarkoitetun kaltainen riita, osapuolten oikeudet ja velvollisuudet määräytyvät ensisijaisesti näissä suuntaviivoissa vahvistettujen sääntöjen ja menettelyjen mukaisesti. TARGET2-osajärjestelmien välisiä maksuja koskevissa riidoissa sovelletaan lisäksi täydentävästi sen jäsenvaltion lainsäädäntöä, jossa maksunsaajan eurojärjestelmän keskuspankin kotipaikka sijaitsee, sillä edellytyksellä, että tämä ei ole ristiriidassa näiden suuntaviivojen kanssa.

13 artikla

Siirtyminen käyttämään SSP:tä

1. Siirtyminen nykyisestä TARGET-järjestelmästä käyttämään SSP:tä tapahtuu seuraavina päivämäärinä:

18 päivänä helmikuuta 2008 Nationale Bank van Belgiën/Banque Nationale de Belgiquen, Suomen Pankin, Banque de Francen, Central Bank and Financial Services Authority of Irelandin, De Nederlandsche Bankin, Banco de Portugalin ja Banco de Españan osalta; ja

2. Jokainen eurojärjestelmän keskuspankki, joka ei ole siirtynyt käyttämään SSP:tä 19 päivään toukokuuta 2008 mennessä ennalta-arvaamattomien seikkojen vuoksi, siirtyy käyttämään sitä 15 päivään syyskuuta 2008 mennessä.

14 artikla

Voimaantulo ja soveltaminen

1. Nämä suuntaviivat tulevat voimaan 30 päivänä huhtikuuta 2007, sanotun kuitenkaan rajoittamatta 15 artiklassa vahvistettujen siirtymäsäännösten soveltamista.

2. Suuntaviivat EKP/2005/16 ja EKP/2006/11 kumotaan 15 päivästä syyskuuta 2008, sanotun kuitenkaan rajoittamatta 15 artiklan soveltamista.

15 artikla

Erinäiset säännökset ja siirtymäsäännökset

1. Euron käyttöön ottaneen kansallisen keskuspankin PM:n ulkopuolella luottolaitoksille tai liitännäisjärjestelmille avaamiin tileihin sovelletaan kyseisen euron käyttöön ottaneen kansallisen keskuspankin sääntöjä, sanotun kuitenkaan rajoittamatta näiden suuntaviivojen kotitilejä koskevien sääntöjen ja EKP:n neuvoston muiden päätösten soveltamista. Euron käyttöön ottaneen kansallisen keskuspankin PM:n ulkopuolella muille yhteisöille kuin luottolaitoksille ja liitännäisjärjestelmille avaamiin tileihin sovelletaan tällaisen euron käyttöön ottaneen kansallisen keskuspankin sääntöjä.

2. Suuntaviivoja EKP/2005/16 sovelletaan edelleen eurojärjestelmän keskuspankkiin, kunnes sen kansallinen RTGS-järjestelmä (tai EKP:n tapauksessa EKP:n maksumekanismi) on siirtynyt käyttämään SSP:tä ja siirtymäkausi alkaa. Tämän jälkeen tällaiseen eurojärjestelmän keskuspankkiin sovelletaan ainoastaan näitä suuntaviivoja, tämän rajoittamatta 3 ja 4 kohdan soveltamista, ja suhteessa tällaiseen eurojärjestelmän keskuspankkiin viittauksia suuntaviivoihin EKP/2005/16 pidetään viittauksina näihin suuntaviivoihin.

3. Suuntaviivoissa EKP/2005/16 yksilöityä hinnoittelujärjestelyä sovelletaan kaikkiin eurojärjestelmän keskuspankkeihin pankkipäivän päättymiseen saakka 18 päivänä toukokuuta 2008 siitä riippumatta, ovatko ne siirtyneet käyttämään SSP:tä tähän päivämäärään mennessä. Liitteen II lisäyksessä VI ja liitteen IV 18 kohdassa yksilöityä hinnoittelujärjestelyä sovelletaan 19 päivästä toukokuuta 2008 kaikkiin eurojärjestelmän keskuspankkeihin.

4. Eurojärjestelmän keskuspankkien oikeuksiin ja velvollisuuksiin, jotka liittyvät yhteenkytkennän, sellaisena kuin se on määritelty suuntaviivoissa EKP/2005/16, välityksellä suoritettuihin maksuihin, sovelletaan edelleen suuntaviivoja EKP/2005/16 siitä riippumatta, onko asianomainen kansallinen RTGS-järjestelmä (tai EKP:n tapauksessa EKP:n maksumekanismi) jo siirtynyt käyttämään SSP:tä.

5. Riippumatta siitä, ovatko asianomaiset eurojärjestelmän keskuspankit jo siirtyneet käyttämään SSP:tä, kaikki vaikeudet tai riidat, joita syntyy eurojärjestelmän keskuspankkien välille 19 päivästä marraskuuta 200719 päivään toukokuuta 2008, ratkaistaan 12 artiklan mukaisesti.

6. Jokainen eurojärjestelmän keskuspankki voi siirtymäkautensa aikana edelleenkin suorittaa maksuja ja muita transaktioita kotitileillään, mukaan lukien seuraavat:

7. Siirtymäkauden päättyessä lakkaavat seuraavat:

8. Korvataan suuntaviivojen EKP/2005/16 1 artiklan 1 kohdan ’kansallisen RTGS-järjestelmän toimintahäiriön’ määritelmä seuraavasti:

9. Korvataan suuntaviivojen EKP/2005/16 8 artiklan 4 kohdan b ja c alakohta seuraavasti:

16 artikla

Adressaatit, täytäntöönpanotoimenpiteet ja toimintakertomukset

1. Näitä suuntaviivoja sovelletaan kaikkiin eurojärjestelmän keskuspankkeihin.

2. Euron käyttöön ottaneet keskuspankit ilmoittavat 31 päivään heinäkuuta 2007 mennessä EKP:lle toimenpiteet, joita ne aikovat toteuttaa näiden suuntaviivojen noudattamiseksi.

3. EKP laatii EKP:n neuvoston tarkastettaviksi toimintakertomukset TARGET2-järjestelmän toiminnasta kokonaisuutena.

(1) EUVL L 18, 23.1.2006, s. 1, suuntaviivat sellaisina kuin ne ovat muutettuina suuntaviivoilla EKP/2006/11 (EUVL L 221, 12.8.2006, s. 17).

(2) EYVL L 166, 11.6.1998, s. 45.

Tasolla 2 on toissijainen toimivalta kysymyksissä, jotka taso 1 on jättänyt sen harkintavaltaan

Tasolla 1 on lopullinen toimivalta kotimaisten ja rajatylittävien TARGET2-kysymysten osalta, ja se on vastuussa TARGET2-järjestelmän julkisen tehtävän turvaamisesta

LIITE II

TARGET2-JÄRJESTELMÄÄN OSALLISTUMISTA KOSKEVAT YHDENMUKAISTETUT SÄÄNNÖT

I OSASTO

YLEISIÄ SÄÄNNÖKSIÄ

1 artikla Määritelmät Näissä yhdenmukaistetuissa säännöissä (jäljempänä ’säännöt’) tarkoitetaan — ’AL-ryhmällä’(AL group) AL-toimintatapaa käyttävien AL-ryhmän jäsenten muodostamaa ryhmää, — ’AL-ryhmän jäsenellä’(AL group member) TARGET2-osallistujaa, joka on solminut AL-sopimuksen, — ’AL-ryhmän päälliköllä’(AL group manager) AL-ryhmän jäsentä, jonka muut AL-ryhmän jäsenet ovat nimittäneet hallinnoimaa AL-ryhmän sisällä käytettävissä olevaa likviditeettiä pankkipäivän aikana, — ’AL-sopimuksella’(AL-agreement) AL-toimintatapaa varten tehtyä monenvälistä sopimusta yhdistetystä likviditeetistä, jonka osapuolina ovat AL-ryhmän jäsenet sekä asianomaiset kansalliset AL-keskuspankit, — ’AL-toimintatavalla’(AL mode) PM-tileillä käytettävissä olevan likviditeetin yhdistämistä, — ’CAI-ryhmällä’(CAI group) CAI-toimintatapaa käyttävien TARGET2-osallistujien muodostamaa ryhmää, — ’CAI-ryhmän päälliköllä’(CAI group manager) CAI-ryhmän jäsentä, jonka muut CAI-ryhmän jäsenet ovat nimittäneet seuraamaan ja allokoimaan CAI-ryhmän sisällä käytettävissä olevaa likviditeettiä pankkipäivän aikana, — ’CAI-toimintatavalla’(CAI mode) konsolidoitujen PM-tilitietojen toimittamista ICM:n välityksellä, — ’epäsuoralla osallistujalla’(indirect participant) ETA:ssa perustettua luottolaitosta, joka on tehnyt suoran osallistujan kanssa sopimuksen maksumääräysten lähettämisestä ja maksujen vastaanottamisesta tällaisen suoran osallistujan PM-tilin välityksellä ja jonka jokin TARGET2-osajärjestelmä on hyväksynyt epäsuoraksi osallistujaksi, — ’erityisellä erääntymistilanteella’ (event of default) mitä tahansa tulevaa tai käsillä olevaa tilannetta, joka saattaisi vaarantaa osallistujan kyvyn täyttää näiden sääntöjen tai osallistujan ja [lisää keskuspankin nimi]n taikka muun keskuspankin väliseen suhteeseen sovellettavien muiden sääntöjen mukaiset velvoitteensa; tällaisia tilanteita ovat a) tilanne, jossa osallistuja ei enää täytä 4 artiklassa vahvistettuja pääsyehtoja tai 8 artiklan 1 kohdan a alakohdan i alakohdassa vahvistettuja vaatimuksia; b) osallistujaa koskevan maksukyvyttömyysmenettelyn aloittaminen; c) edellä b alakohdassa tarkoitettua menettelyä koskevan hakemuksen jättäminen; d) osallistujan antama kirjallinen ilmoitus, jonka mukaan se on kyvytön maksamaan velkansa tai osan niistä taikka täyttämään päivänsisäiseen luottoon liittyvät velvoitteensa; e) osallistujan velkojiensa kanssa tekemä vapaaehtoinen yleinen sopimus tai järjestely; f) tilanne, jossa osallistuja on, tai sen keskuspankki katsoo sen olevan maksukyvytön tai kykenemätön maksamaan velkansa; g) tilanne, jossa osallistujan PM-tilin saldo taikka osallistujan varat tai olennainen osa niistä on varojen jäädyttämistä koskevan päätöksen, ulosmittauksen, takavarikon tai minkä tahansa muun menettelyn kohteena, jonka tarkoituksena on suojata yleistä etua tai osallistujan velkojien oikeuksia; h) tilanne, jossa osallistujan osallistuminen TARGET2-järjestelmän muuhun osajärjestelmään ja/tai liitännäisjärjestelmään on keskeytetty tai päätetty; i) tilanne, jossa olennainen tiedonanto tai muu sopimusta edeltävä ilmoitus, jonka osallistuja on antanut, tai jonka osallistujan katsotaan sovellettavan lain mukaan antaneen, on virheellinen tai ei vastaa totuutta; tai j) osallistujan omaisuuden tai sen olennaisen osan luovutus, — ’eurojärjestelmän keskuspankilla’(Eurosysten CB) EKP:tä tai euron käyttöön ottaneen jäsenvaltion kansallista keskuspankkia, — ’hallinnoivalla kansallisella keskuspankilla’(managing NCB) sellaista kansallista AL-keskuspankkia, jonka TARGET2-osajärjestelmään AL-ryhmän päällikkö osallistuu, — ’ICM:n viestillä’(ICM broadcast message) tietoja, jotka saatetaan ICM:n välityksellä samanaikaisesti kaikkien TARGET2-osallistujien tai tietyn osallistujaryhmän saataville, — ’julkisen sektorin elimellä’(sector body)’julkisen sektorin’ yksikköä, julkinen sektori sellaisena kuin se on määritelty perustamissopimuksen 104 artiklassa ja 104 b artiklan 1 kohdassa (joista on tullut 101 artikla ja 103 artiklan 1 kohta) tarkoitettujen kieltojen soveltamiseksi tarvittavien määritelmien täsmentämisestä 13 päivänä joulukuuta 1993 annetun neuvoston asetuksen (EY) N:o 3603/93 (1) 3 artiklassa, — ’kansallisella AL-keskuspankilla’(AL NCB) euron käyttöön ottanutta keskuspankkia, joka toimii sen TARGET2-osajärjestelmään osallistuvien AL-ryhmän jäsenten vastapuolena, — ’kelpoisuuslausunnolla’(capacity opinion) osallistujakohtaista lausuntoa, johon sisältyy arviointi osallistujan oikeudellisesta kelpoisuudesta tulla velvoitetuksi ja täyttää velvoitteensa näiden sääntöjen mukaisesti, — ’keskuspankeilla’(central banks) eurojärjestelmän keskuspankkeja sekä liitettyjä keskuspankkeja; — ’kirjaamattomalla maksumääräyksellä’(non-settled payment order) maksumääräystä, jota ei ole kirjattu samana pankkipäivänä, jona se on hyväksytty, — ’kotitilillä’ tiliä, jonka keskuspankki avaa PM:n ulkopuolella yhteisölle, joka täyttää epäsuoraksi osallistujaksi hyväksymisen edellytykset, — ’käytettävissä olevalla likviditeetillä’ (tai ’likviditeetillä’) (available liquidity or liquidity) TARGET2-osallistujan PM-tilin saldoa sekä asianomaisen keskuspankin tällaiselle tilille mahdollisesti myöntämää päivänsisäistä luottolimiittiä, — ’liitetyllä keskuspankilla’(connected CB) muuta kuin eurojärjestelmän kansallista keskuspankkia, joka on liitetty TARGET2-järjestelmään erillisen sopimuksen perusteella, — ’liitännäisjärjestelmällä’(ancillary system) järjestelmää, jota hoitaa Euroopan talousalueella (ETA) perustettu toimivaltaisen viranomaisen valvoma yhteisö ja jossa maksuja ja/tai rahoitusinstrumentteja vaihdetaan ja/tai selvitetään ja syntyneet rahavelvoitteet suoritetaan TARGET2-järjestelmässä suuntaviivojen EKP/2007/2 ja liitännäisjärjestelmän ja asianomaisen keskuspankin kahdenvälisen järjestelyn mukaisesti, — ’likviditeetin siirtotoimeksiannolla’(liquidity transfer order) maksumääräystä, jonka päätarkoituksena on siirtää likviditeettiä osallistujan tai CAI- tai AL-ryhmän eri tilien välillä, — ’luottolaitoksella’(credit institution) [lisää kansalliset säännökset, joilla pankkidirektiivin 4 artiklan 1 kohdan a alakohta ja tarvittaessa 2 artikla pannaan täytäntöön]n määritelmän mukaista toimivaltaisen viranomaisen valvonnan alaista luottolaitosta, — ’maksajalla’(payer) TARGET2-osallistujaa, jonka PM-tiliä veloitetaan maksumääräyksen kirjauksen perusteella, — ’maksukyvyttömyysmenettelyllä’(insolvency proceedings) selvityksen lopullisuudesta annetun direktiivin 2 artiklan j kohdassa tarkoitettua maksukyvyttömyysmenettelyä, — ’maksumoduulilla (PM)’(Payment Module (PM)) SSP:n moduulia, jossa TARGET2-osallistujien maksut kirjataan PM-tileille, — ’maksumääräyksellä’(payment order) tilisiirtotoimeksiantoa, likviditeetin siirtotoimeksiantoa tai suoraveloitusohjetta, — ’maksunsaajalla’(payee) TARGET2-osallistujaa, jonka PM-tiliä hyvitetään maksumääräyksen kirjauksen perusteella, — ’maksuvalmiusluotolla’(marginal lending facility) eurojärjestelmän maksuvalmiusjärjestelmää, jota vastapuolet voivat käyttää saadakseen yön yli -luottoa eurojärjestelmän keskuspankilta ennalta määrätyllä maksuvalmiusluoton korolla, — ’maksuvalmiusluoton korolla’(marginal lending rate) korkoa, jota sovelletaan maksuvalmiusluottoon, — ’monitavoitettavalla tilillä’(multi-addressee access) toimintoa, jonka avulla ETA:ssa perustetut sivukonttorit tai luottolaitokset voivat käyttää asianomaista TARGET2-osajärjestelmää lähettämällä maksumääräyksiä siihen suoraan ja/tai vastaanottamaan siitä suoraan maksuja; tämän toiminnon avulla näillä yhteisöillä on lupa lähettää maksumääräyksiä suoran osallistujan PM-tilin kautta ilman kyseisen osallistujan toimenpiteitä, — ’osallistujalla’ (tai ’suoralla osallistujalla’) (participant or direct participant) yhteisöä, jolla on ainakin yksi PM-tili [lisää keskuspankin nimi]ssa/ssä, — ’osallistumisen keskeyttämisellä’(suspension) osallistujan oikeuksien ja velvoitteiden jäädyttämistä väliaikaisesti [lisää keskuspankin nimi]n määrittelemäksi ajanjaksoksi, — ’pankkidirektiivillä’(Banking Directive) luottolaitosten liiketoiminnan aloittamisesta ja harjoittamisesta 14 päivänä kesäkuuta 2006 annettua Euroopan parlamentin ja neuvoston direktiiviä 2006/48/EY (uudelleenlaadittu teksti) (2), — ’pankkipäivällä’(business day) mitä tahansa päivää, jona TARGET2 on lisäyksen V mukaisesti avoinna maksumääräysten kirjausta varten, — ’pankkitunnuksella’(Bank Identifier Code (BIC)) tunnusta, joka määritellään ISO standardissa nro 9362, — ’perustietolomakkeella’(static data collection form) lomaketta, jonka [lisää keskuspankin nimi] on kehittänyt TARGET2-[lisää keskuspankin/maan tunnus]-osajärjestelmän palveluja hakevien rekisteröimiseksi sekä tällaisiin palveluihin liittyvien muutosten rekisteröimiseksi, — ’PM-tilillä’(PM account) TARGET2-osallistujan PM:ssä pidettävää tiliä, jota keskuspankki hallinnoi; TARGET2-osallistuja tarvitsee PM-tiliä a) lähettääkseen maksumääräyksiä ja vastaanottaakseen maksuja TARGET2-järjestelmän välityksellä; ja b) näiden maksumääräysten kirjaamiseksi tällaisessa keskuspankissa, — ’päivänsisäisellä luotolla’ luottoa, joka myönnetään ja maksetaan takaisin saman pankkipäivän kuluessa, — ’ryhmällä’(group) a) luottolaitosten muodostamaa ryhmittymää, joka sisältyy sellaisen emoyhtiön konsernitilinpäätökseen, joka on komission asetuksella (EY) N:o 2238/2004 (3) hyväksytyn kansainvälisten tilinpäätösstandardin 27 (IAS 27) mukaisesti velvollinen laatimaan konsernitilinpäätöksen, kun tällaiseen ryhmittymään kuluu joko i) emoyhtiö ja yksi tai useampi tytäryhtiö; tai ii) yksi tai useampi emoyhtiön tytäryhtiö; tai b) edellä a alakohdan i tai ii alakohdassa tarkoitettujen luottolaitosten muodostamaa ryhmittymää, jossa emoyhtiö ei laadi konsernitilinpäätöstä IAS 27:n mukaisesti, mutta joka saattaisi täyttää IAS 27:ssä vahvistetut konsernitilinpäätökseen sisällyttämisen ehdot, mikäli suoran osallistujan keskuspankki tai, jos kyseessä on AL-ryhmä, hallinnoiva kansallinen keskuspankki on tämän verifioinut; tai c) luottolaitosten kahdenvälinen tai monenvälinen verkosto, jonka i) rakenne määräytyy luottolaitosten yhteyttä tähän verkostoon määrittelevien lainsäännösten mukaisesti, tai ii) ytimenä on verkoston itsensä määrittelemä, pankkienvälisen tavanomaisen yhteistyön ylittävä yhteistyö (jäsenten liiketaloudellisten etujen edistäminen, tukeminen ja edustaminen) ja/tai taloudellinen solidaarisuus, ja tällainen yhteistyö tai solidaarisuus on sallittua luottolaitosten yhtiösopimusten tai yhtiösääntöjen tai erityisten sopimusten nojalla, ja EKP:n neuvosto on c alakohdan tarkoittamissa tapauksissa hyväksynyt verkoston katsomista ryhmäksi koskevan hakemuksen, — ’saapumiskäsittelyllä’ (entry disposition) maksun käsittelyvaihetta, jonka aikana TARGET2-[lisää keskuspankin/maan tunnus] pyrkii 20 artiklassa kuvailtuja erityisiä menettelyjä soveltaen toteuttamaan 14 artiklan mukaisesti hyväksytyn maksumääräyksen, — ’selvityksen lopullisuudesta annetulla direktiivillä’(Settlement Finality Directive) selvityksen lopullisuudesta maksujärjestelmissä ja arvopaperien selvitysjärjestelmissä 19 päivänä toukokuuta 1998 annettua Euroopan parlamentin ja neuvoston direktiiviä 98/26/EY (4), — ’sijoituspalveluyrityksellä’(investment firm) sijoituspalveluyritystä, sellaisena kuin se on määritelty [lisää kansalliset säännökset, joilla rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21 päivänä huhtikuuta 2004 annetun Euroopan parlamentin ja neuvoston direktiivin 2004/39/EY (5) 4 artiklan 1 kohdan 1 alakohta pannaan täytäntöön]ssa/ssä, lukuun ottamatta [lisää kansalliset säännökset, joilla direktiivin 2004/39/EY 2 artiklan 1 kohta pannaan täytäntöön]ssa/ssä mainittuja yksikköjä, edellyttäen että a) kyseisellä sijoituspalveluyrityksellä on direktiivin 2004/39/EY mukaisesti toimivaltaiseksi nimetyn viranomaisen antama toimilupa ja että se on tämän viranomaisen valvonnan alainen; ja b) kyseisellä sijoituspalveluyrityksellä on oikeus harjoittaa [lisää kansalliset säännökset, joilla direktiivin 2004/39/EY liitteessä I olevan A osan 2, 3, 6 ja 7 kohdat pannaan täytäntöön]ssa/ssä mainittuja toimintoja, — ’sivukonttorilla’(branch) [lisää kansalliset säännökset, joilla pankkidirektiivin 4 artiklan 3 kohta pannaan täytäntöön]n määritelmän mukaista sivukonttoria, — ’SSP:n tarjoavilla keskuspankeilla’(SSP-providing CBs) Deutsche Bundesbankia, Banque de Francea ja Banca d'Italiaa keskuspankkeina, jotka rakentavat SSP:n ja operoivat sitä eurojärjestelmän hyväksi, — ’suoraveloitusohjeella’ (direct debit instruction) maksunsaajan keskuspankilleen antamaa ohjetta, jonka mukaan maksajan keskuspankki veloittaa maksajan tiliä suoraveloitusvaltuutuksen perusteella ohjeessa määritetyllä rahamäärällä, — ’suoraveloitusvaltuutuksella’(direct debit authorisation) maksajan keskuspankilleen antamaa yleistä valtuutusta, jonka mukaan kyseisellä keskuspankilla on oikeus ja velvollisuus veloittaa maksajan tiliä maksunsaajan suoraveloitusohjeen mukaisesti, — ’TARGET2:lla’ tai ’TARGET2-järjestelmällä’(TARGET2) kaikkien keskuspankkien TARGET2-osajärjestelmien muodostamaa kokonaisuutta, — ’TARGET2-[lisää keskuspankin/maan tunnus]lla/llä’ tai ’TARGET2-[lisää keskuspankin/maan tunnus]-osajärjestelmällä’(TARGET2-[insert CB/country reference]) [lisää keskuspankin/jäsenvaltion nimi]n TARGET2-osajärjestelmää, — ’TARGET2-järjestelmän CUG-käyttäjäryhmällä’(TARGET2 CUG) verkkopalvelun tarjoajan asiakkaista muodostettua osaryhmää; ryhmittelyperusteena on verkkopalvelujen tarjoajan PM:n käyttöä varten tarkoitetut palvelut ja tuotteet, — ’TARGET2-järjestelmän teknisellä toimintahäiriöllä’(technical malfunction of TARGET2) vaikeuksia, puutteita tai vikoja TARGET2-[lisää keskuspankin/maan tunnus]-osajärjestelmän teknisessä infrastruktuurissa ja/tai tietokonejärjestelmissä taikka mitä tahansa muuta tapahtumaa, jonka johdosta maksumääräysten käsittely ja kirjaaminen samana päivänä TARGET2-[lisää keskuspankin/maan tunnus]-osajärjestelmässä on mahdotonta. TARGET2-järjestelmään siirtymisen aikana määritelmä kattaa myös maksut sellaisten kansallisten RTGS-järjestelmien, jotka eivät ole vielä siirtyneet TARGET2-järjestelmään, ja TARGET2-järjestelmän välillä, — ’TARGET2-osajärjestelmällä’(TARGET2 component system) mitä tahansa keskuspankin reaaliaikaista bruttomaksujärjestelmää (RTGS-järjestelmää), joka muodostaa osan TARGET2-järjestelmästä, — ’TARGET2-osallistujalla’(TARGET2 participant) minkä tahansa TARGET2-osajärjestelmän osallistujaa, — ’tavoitettavan pankkitunnuksen haltijalla’(addressable BIC holder) yhteisöä a) jolla on pankkitunnus; ja b) jota ei ole hyväksytty epäsuoraksi osallistujaksi; ja c) joka on suoran osallistujan asiakas tai kirjeenvaihtajapankki taikka suoran osallistujan tai epäsuoran osallistujan sivukonttori ja voi tämän suoran osallistujan kautta lähettää maksumääräyksiä ja vastaanottaa maksuja TARGET2-osajärjestelmän välityksellä, — ’tieto- ja kontrollimoduulilla (ICM)’(Information and Control Module (ICM)) SSP:n moduulia, jossa osallistujat saavat ajantasaista tietoa ja voivat tehdä likviditeetin siirtotoimeksiantoja, kontrolloida likviditeettiä sekä tehdä varajärjestelymaksuja häiriötilanteissa, — ’tilisiirtotoimeksiannolla’(credit transfer order) maksajan antamaa ohjetta siirtää varoja maksunsaajalle tekemällä kirjaus PM-tilille, — ’toimeksiannon antavalla osallistujalla’(instructing participant) maksumääräyksen antanutta TARGET2-osallistujaa, — ’täytäntöönpanotilanteella’ mitä tahansa AL-ryhmän jäsentä koskevaa a) 34 artiklan 1 kohdassa tarkoitettua erityistä erääntymistilannetta; b) mitä tahansa muuta 34 artiklan 2 kohdassa tarkoitettua erityistä erääntymistilannetta tai tilannetta, jonka vuoksi [lisää keskuspankin nimi] on erityisen erääntymistilanteen tai tilanteen vakavuus huomioon ottaen päättänyt, että [lisää tarvittaessa: pantti tulisi panna täytäntöön 25 b artiklan mukaisesti] [vakuus tulisi panna täytäntöön 25 c artiklan mukaisesti] ja]saamiset tulisi kuitata 26 artiklan mukaisesti; tai c) päätöstä keskeyttää tai lopettaa mahdollisuus saada päivänsisäistä luottoa, — ’varajärjestelymoduulilla’(Contingency Module) SSP:n moduulia, jonka avulla voidaan käsitellä tärkeitä ja erittäin tärkeitä maksuja häiriötilanteissa, — ’verkkopalvelujen tarjoajalla’(network service provider) yritystä, jonka EKP:n neuvosto on valinnut tietokoneohjattujen verkkoyhteyksien tarjoajaksi maksusanomien lähettämistä ja maksujen vastaanottamista varten TARGET2-järjestelmässä, — ’yhteisellä jaettavalla laitealustalla (SSP)’(Single Shared Platform, SSP) SSP:n tarjoavien keskuspankkien tarjoamaa yhden yhteisen teknisen laitealustan infrastruktuuria.

2 artikla

Lisäykset

1. Seuraavat lisäykset ovat näiden sääntöjen erottamaton osa:

Lisäys I: Maksumääräysten käsittelyä koskevat tekniset määrittelyt

Lisäys II: TARGET2-järjestelmän korvausjärjestelmä

Lisäys III: Kelpoisuus- ja maalausuntojen ohjeet

Lisäys IV: Toiminnan jatkuvuus ja varajärjestelyt

Lisäys V: Aikataulu

Lisäys VI: Maksut ja laskutus

Lisäys VII: AL-sopimus

2. Mikäli minkä tahansa lisäyksen ja näiden sääntöjen minkä tahansa muun säännöksen sisällön välillä havaitaan ristiriitoja tai epäjohdonmukaisuuksia, sovelletaan jälkimmäistä.

3 artikla

TARGET2-[lisää keskuspankin/maan tunnus]-osajärjestelmän ja TARGET2-järjestelmän yleiskuvaus

1. TARGET2 tarjoaa reaaliaikaisen bruttomaksutavan euromääräisille maksuille siten, että maksu suoritetaan keskuspankkirahassa.

2. Seuraavat maksumääräykset käsitellään TARGET2-[lisää keskuspankin/maan tunnus]-osajärjestelmässä:

a) suoraan eurojärjestelmän rahapoliittisiin operaatioihin perustuvat tai niiden yhteydessä annettavat maksumääräykset;

b) eurojärjestelmään liittyvien valuuttakauppojen euromääräisten siirtojen kirjaaminen;

c) ulkomaisten suurten maksujen nettoutusjärjestelmien transaktioihin perustuvien euromääräisten siirtojen kirjaaminen;

d) eurolla selvittävien vähittäismaksujärjestelmien transaktioihin perustuvien euromääräisten siirtojen kirjaaminen tapauksissa, joissa kyseisiin maksujärjestelmiin liittyy systeemiriski; ja

e) muut TARGET2-osallistujille osoitetut euromääräiset maksumääräykset.

3. TARGET2 perustuu yhteiseen jaettavaan laitealustaan (SSP). Eurojärjestelmä määrittelee SSP:n teknisen kokoonpanon sekä ominaisuudet. SSP:n tarjoavat keskuspankit tarjoavat erillisten sopimusten mukaisesti SSP:n palvelut eurojärjestelmän keskuspankkien hyväksi.

4. [Lisää keskuspankin nimi] tarjoaa palveluja osallistujille näiden sääntöjen mukaisesti. SSP:n tarjoavien keskuspankkien toimenpiteet ja laiminlyönnit katsotaan [lisää keskuspankin nimi]n toimenpiteiksi ja laiminlyönneiksi, joista se vastaa 31 artiklan mukaisesti. Näiden sääntöjen mukainen osallistuminen ei synnytä sopimussuhdetta osallistujien ja SSP:n tarjoavien keskuspankkien välille, jos jälkimmäiset toimivat tässä ominaisuudessaan. Näiden sääntöjen mukaisiin palveluihin liittyvät toimeksiannot, viestit, sanomat ja tiedot, jotka osallistuja lähettää SSP:lle tai saa SSP:ltä, katsotaan lähetetyiksi [lisää keskuspankin nimi]lle tai saaduiksi [lisää keskuspankin nimi]lta.

5. TARGET2 muodostuu useista juridisesti erillisistä TARGET2-osajärjestelmistä; TARGET2-osajärjestelmät ovat ’järjestelmiä’ selvityksen lopullisuudesta annetun direktiivin täytäntöön panevien kansallisten lainsäännösten mukaan. TARGET2-[lisää keskuspankin/maan tunnus] on ’järjestelmä’ [lisää asianomaiset kansalliset säännökset, joilla selvityksen lopullisuudesta annettu direktiivi pannaan täytäntöön]n mukaan.

6. TARGET2-järjestelmään osallistutaan osallistumalla TARGET2-osajärjestelmään. Näissä säännöissä määritellään TARGET2-[lisää keskuspankin/maan tunnus]-osajärjestelmän osallistujien ja [lisää keskuspankin nimi]n väliset oikeudet ja velvollisuudet. Maksumääräysten käsittelyä koskevat säännöt (IV osasto) koskevat kaikkia minkä tahansa TARGET2-osallistujan lähettämiä maksumääräyksiä ja vastaanottamia maksuja.

II OSASTO

OSALLISTUMINEN

4 artikla

Järjestelmän pääsyehdot

1. Seuraavantyyppiset yhteisöt voivat olla TARGET2-[lisää keskuspankin/maan tunnus]-osajärjestelmän suoria osallistujia:

a) ETA:ssa perustetut luottolaitokset; tämä pätee myös tilanteissa, joissa ne toimivat ETA:ssa perustetun sivukonttorin välityksellä;

b) ETA:n ulkopuolella perustetut luottolaitokset edellyttäen, että ne toimivat ETA:ssa perustetun sivukonttorin välityksellä; ja

c) EU:n jäsenvaltioiden kansalliset keskuspankit sekä EKP.

2. [Lisää keskuspankin nimi] voi harkintansa mukaan hyväksyä seuraavat yhteisöt suoriksi osallistujiksi:

a) jäsenvaltioiden keskus- tai aluehallinnon valtiokonttorit, jotka toimivat rahamarkkinoilla;

b) jäsenvaltioiden julkisen sektorin elimet, joilla on lupa pitää asiakastilejä;

c) ETA:ssa perustetut sijoituspalveluyritykset;

d) ETA:ssa perustetut selvitystoimintaa harjoittavat yhteisöt, jotka ovat toimivaltaisen viranomaisen valvonnan alaisia; ja

e) luottolaitokset tai mitkä tahansa a–d alakohdassa mainittujen yhteisöjen kaltaiset yhteisöt edellyttäen, että ne on perustettu valtiossa, jonka kanssa Euroopan yhteisö on solminut valuuttasopimuksen, jonka mukaan millä tahansa tällaisella yhteisöillä on pääsy Euroopan yhteisön maksujärjestelmiin; tällaiset yhteisöt hyväksytään valuuttasopimuksessa määritellyillä ehdoilla ja edellyttäen, että kyseisessä maassa sovellettava asianomainen lainsäädäntö vastaa asianomaista yhteisön lainsäädäntöä.

3. TARGET2-[lisää keskuspankin/maan tunnus]-osajärjestelmään eivät voi osallistua sähköisen rahan liikkeeseenlaskijat, jotka ovat [lisää kansalliset säännökset, joilla pannaan täytäntöön sähköisen rahan liikkeeseenlaskijoiden liiketoiminnan aloittamisesta, harjoittamisesta ja toiminnan vakauden valvonnasta 18 päivänä syyskuuta 2000 annetun Euroopan parlamentin ja neuvoston direktiivin 2000/46/EY (6) 1 artiklan 3 kohdan a alakohta]n määritelmän mukaisia.

5 artikla

Suorat osallistujat

1. TARGET2-[lisää keskuspankin/maan tunnus]-osajärjestelmän suorien osallistujien on noudatettava 8 artiklan 1 ja 2 kohdassa vahvistettuja vaatimuksia. Niillä on oltava vähintään yksi PM-tili [lisää keskuspankin nimi]ssa/ssä.

2. Suorat osallistujat voivat nimetä tavoitettavan pankkitunnuksen haltijoita näiden perustamispaikasta riippumatta.

3. Suorat osallistujat voivat nimetä yhteisöjä epäsuoriksi osallistujiksi, mikäli 6 artiklassa vahvistetut edellytykset täyttyvät.

4. Sivukonttoreille voidaan tarjota monitavoitettava tili seuraavasti:

a) Edellä 4 artiklan 1 kohdan a tai b alakohdassa tarkoitettu luottolaitos, joka on hyväksytty suoraksi osallistujaksi voi antaa yhdelle tai useammalle ETA:ssa perustetulle sivukonttorilleen oikeuden käyttää suoraan kyseisen suoran osallistujan PM-tiliä maksumääräysten lähettämiseksi ja/tai maksujen vastaanottamiseksi edellyttäen, että [lisää keskuspankin nimi]a/ä on informoitu asiasta.

b) Tilanteissa, joissa luottolaitoksen sivukonttori on hyväksytty suoraksi osallistujaksi, saman oikeushenkilön muu sivukonttori ja/tai hallinnollinen päätoimipaikka voi, mikäli se on perustettu ETA:ssa, käyttää suoraan kyseinen sivukonttorin PM-tiliä, edellyttäen että kyseinen sivukonttori on informoinut [lisää keskuspankin nimi]a/ä asiasta.

6 artikla

Epäsuorat osallistujat

1. Kukin ETA:ssa perustettu luottolaitos voi solmia sopimuksen sellaisen suoran osallistujan kanssa, joka on 4 artiklan 1 kohdan a tai b alakohdassa tarkoitettu luottolaitos taikka keskuspankki, kyseisen suoran osallistujan PM-tilin käyttämisestä maksumääräysten lähettämiseen ja/tai maksujen vastaanottamiseen sekä niiden kirjaamiseen. TARGET2-[lisää keskuspankin/maan tunnus] hyväksyy epäsuorat osallistujat rekisteröimällä ne 9 artiklassa kuvattuun TARGET2-hakemistoon.

2. Tilanteissa, joissa suora osallistuja, joka on 4 artiklan 1 kohdan a tai b alakohdassa tarkoitettu luottolaitos, sekä epäsuora osallistuja kuuluvat samaan ryhmään, suora osallistuja voi nimenomaisesti valtuuttaa epäsuoran osallistujan käyttämään suoraan kyseisen suoran osallistujan PM-tiliä maksumääräysten lähettämiseen ja/tai maksujen vastaanottamiseen ryhmään liittyvää monitavoitettavaa tiliä käyttäen.

7 artikla

Suoran osallistujan velvollisuudet

1. Suoran osallistujan katsotaan yksiselitteisesti itse lähettäneen tai vastaanottaneen 6 artiklassa tarkoitettujen epäsuorien osallistujien ja 5 artiklan 4 kohdassa tarkoitettujen sivukonttoreiden lähettämät maksumääräykset tai vastaanottamat maksut.

2. Tällaiset maksumääräykset sitovat suoraa osallistujaa riippumatta kyseisen suoran osallistujan ja minkä tahansa 1 kohdassa mainitun yhteisön välisen sopimuksen tai muun järjestelyn sisällöstä tai rikkomisesta.

8 artikla

Hakumenettely

1. Liittyäkseen TARGET2-[lisää keskuspankin/maan tunnus]-osajärjestelmään, hakijoiden on

a) täytettävä seuraavat tekniset edellytykset: i) TARGET2-[lisää keskuspankin/maan tunnus]-osajärjestelmään kytkeytymistä sekä maksumääräysten lähettämistä varten tarvittavan teknisen infrastruktuurin asentaminen, hallinnointi ja operointi sekä kyseisen teknisen infrastruktuurin turvallisuuden seuranta ja varmistaminen. Tämän edellytyksen täyttämiseksi hakija voi käyttää kolmansia osapuolia, mutta täysi vastuu säilyy hakijalla. Hakijoiden on solmittava sopimus verkkopalvelujen tarjoajan kanssa tarvittavan liittymän ja oikeuksien saamiseksi lisäyksessä I määritettyjen teknisten määrittelyjen mukaisesti; ja ii) [Lisää keskuspankin nimi]n edellyttämien testien läpäiseminen; ja

b) täytettävä seuraavat oikeudelliset edellytykset: i) kelpoisuuslausunnon toimittaminen lisäyksessä III määritetyssä muodossa, ellei [lisää keskuspankin nimi] ole jo saanut tällaisessa kelpoisuuslausunnossa toimitettavia tietoja ja kuvauksia muussa yhteydessä; ja ii) maalausunnon toimittaminen lisäyksessä III määritetyssä muodossa 4 artiklan 1 kohdan b alakohdassa mainittujen yhteisöjen osalta, ellei [lisää keskuspankin nimi] ole jo saanut tällaisessa maalausunnossa toimitettavia tietoja ja kuvauksia muussa yhteydessä.

2. Hakijoiden on toimitettava kirjallinen hakemus [lisää keskuspankin nimi]lle sekä liitettävä hakemukseen vähintään seuraavat asiakirjat/tiedot:

a) [Lisää keskuspankin nimi]n käyttämät perustietolomakkeet täytettyinä;

b) kelpoisuuslausunto, mikäli [lisää keskuspankin nimi] sitä vaatii; ja

c) maalausunto, mikäli [lisää keskuspankin nimi] sitä vaatii.

3. [Lisää keskuspankin nimi] voi myös pyytää mitä tahansa lisätietoja, joita se katsoo tarvitsevansa tehdäkseen hakemusta koskevan päätöksen.

4. [Lisää keskuspankin nimi]n on hylättävä hakemus, jos

a) edellä 4 artiklassa mainitut pääsyehdot eivät täyty;

b) yksi tai useampi 1 kohdassa mainituista osallistumisen edellytyksistä ei täyty; ja/tai

c) osallistuminen vaarantaisi [lisää keskuspankin nimi]n arvion mukaan TARGET2-[lisää keskuspankin/maan tunnus]-osajärjestelmän tai minkä tahansa muun TARGET2-osajärjestelmän vakauden, luotettavuuden tai turvallisuuden tai [lisää asianomainen kansallinen laki]ssa/ssä ja Euroopan keskuspankkijärjestelmän ja Euroopan keskuspankin perussäännössä määriteltyjen [lisää keskuspankin nimi]n tehtävien hoidon.

5. [Lisää keskuspankin nimi] on annettava osallistumista koskevasta hakemuksesta tekemänsä päätös hakijalle tiedoksi kuukauden kuluessa osallistumista koskevan hakemuksen vastaanottamisesta. Jos [lisää keskuspankin nimi] pyytää lisätietoja 3 kohdan nojalla, päätös on annettava tiedoksi kuukauden kuluessa kyseisten tietojen vastaanottamisesta hakijalta. Hylkäävä päätös on perusteltava.

9 artikla

TARGET2-luettelo

1. TARGET2-luettelo on pankkitunnusten tietokanta, jonka avulla reititetään maksumääräykset, jotka on osoitettu

a) TARGET2-osallistujille ja monitavoitettavaa tiliä käyttäville sivukonttoreille;

b) TARGET2-järjestelmän epäsuorille osallistujille, mukaan lukien monitavoitettavaa tiliä käyttävät epäsuorat osallistujat; ja

c) TARGET2-järjestelmän tavoitettavan pankkitunnuksen haltijoille.

Luettelo päivitetään viikoittain.

2. Pankkitunnukset julkaistaan TARGET2-luettelossa, ellei osallistuja toisin pyydä.

3. Osallistujat saavat antaa TARGET2-luettelon ainoastaan sellaisille sivukonttoreilleen ja yhteisöille, jotka käyttävät monitavoitettavaa tiliä.

4. Edellä 1 kohdan b ja c alakohdassa määritetyt yhteisöt saavat käyttää pankkitunnustaan ainoastaan suhteessa yhteen suoraan osallistujaan.

III OSASTO

OSAPUOLTEN VELVOLLISUUDET

10 artikla

[Lisää keskuspankin nimi]n ja osallistujien velvollisuudet

1. [Lisää keskuspankin nimi] tarjoaa IV osastossa määritetyt palvelut. Ellei näistä säännöistä tai lainsäädännöstä muuta johdu, [lisää keskuspankin nimi]n on ryhdyttävä kaikkiin vallassaan oleviin kohtuullisiin toimenpiteisiin näiden sääntöjen mukaisten velvollisuuksiensa täyttämiseksi, lopputulosta kuitenkaan takaamatta.

2. Osallistujien on maksettava [lisää keskuspankin nimi]lle lisäyksessä VI vahvistetut maksut.

3. Osallistujien on varmistettava, että niillä on pankkipäivinä yhteys TARGET2-[lisää keskuspankin/maan tunnus]-osajärjestelmään lisäyksessä V olevan aikataulun mukaisesti

4. Osallistuja vakuuttaa [lisää keskuspankin nimi]lle, että näiden sääntöjen mukaisten velvollisuuksien täyttäminen ei riko osallistujaan sovellettavia lakeja, asetuksia tai hallinnollisia määräyksiä eikä osallistujaa sitovia sopimuksia.

11 artikla

Yhteistyö ja tiedonvaihto

1. Täyttäessään velvollisuuksiansa ja käyttäessään oikeuksiansa näiden sääntöjen mukaisesti [lisää keskuspankin nimi] ja osallistujat tekevät tiivistä yhteistyötä TARGET2-[lisää keskuspankin/maan tunnus]-osajärjestelmän vakauden, luotettavuuden ja turvallisuuden turvaamiseksi. Niiden on annettava toisilleen kaikki tarvittavat tiedot ja asiakirjat kunkin osapuolen näiden sääntöjen mukaisten velvollisuuksien täyttämiseksi ja oikeuksien käyttämiseksi, sanotun kuitenkaan rajoittamatta pankkisalaisuusvelvoitteita.

2. [Lisää keskuspankin nimi]n on velvollinen perustamaan erityisen asiakastukipisteen ja ylläpitämään sitä auttaakseen osallistujia järjestelmän käyttöön liittyvissä ongelmatilanteissa.

3. Ajantasaiset tiedot SSP:n toimintatilasta ovat saatavilla TARGET2-tietojärjestelmässä (T2IS). TARGET2-tietojärjestelmää voidaan käyttää tietojen saamiseksi mistä tahansa seikasta, joka vaikuttaa TARGET2-järjestelmän normaaliin toimintaan.

4. [Lisää keskuspankin nimi] voi lähettää osallistujille viestejä joko ICM:n välityksellä tai mitä tahansa muuta viestintävälinettä käyttäen.

5. Osallistujien on päivitettävä perustietolomakkeensa nopeasti ja toimitettava [lisää keskuspankin nimi]lle uudet perustietolomakkeet. Osallistujien on tarkistettava sellaisten niitä koskevien tietojen paikkansapitävyys, jotka [lisää keskuspankin nimi]n on tallentanut TARGET2-[lisää keskuspankin/maan tunnus]-osajärjestelmään.

6. [Lisää keskuspankin nimi] katsotaan valtuutetuksi antamaan SSP:n tarjoaville keskuspankeille osallistujia koskevia sellaisia tietoja, joita SSP:n tarjoavat keskuspankit saattavat tarvita hoitaessaan verkkopalvelujen tarjoajan kanssa solmimansa sopimuksen mukaisesti palvelunhallinnoijan tehtävää.

7. Osallistujien on ilmoitettava [lisää keskuspankin nimi]lle oikeuskelpoisuutensa muutokset sekä sellaiset lainsäädännölliset muutokset, jotka vaikuttavat osallistujia koskevaan maalausuntoon sisältyviin seikkoihin.

8. Osallistujien on informoitava [lisää keskuspankin nimi]a/ä

a) mistä tahansa rekisteröimästään uudesta epäsuorasta osallistujasta, tavoitettavan pankkitunnuksen haltijasta tai monitavoitettavaa tiliä käyttävästä yhteisöstä; ja

b) mistä tahansa a alakohdassa mainittua yhteisöä koskevasta muutoksesta.

9. Osallistujien on heti informoitava [lisää keskuspankin nimi]a/ä, mikäli niitä koskee erityinen erääntymistilanne.

IV OSASTO

PM-TILIEN HALLINNOINTI JA MAKSUMÄÄRÄYSTEN KÄSITTELY

12 artikla

PM-tilien avaaminen ja hallinnointi

1. [Lisää keskuspankin nimi] avaa ja hoitaa jokaisen osallistujan osalta vähintään yhtä PM-tiliä ja tarvittaessa alatilejä.

2. [Lisää tarvittaessa: PM-tili ei saa olla velkasaldoinen.]

3. [Lisää tarvittaessa: Pankkipäivän alussa ja lopussa PM-tilien on oltava nollasaldoisia. Osallistujien katsotaan valtuuttaneen [lisää keskuspankin nimi]n siirtämään pankkipäivän lopussa PM-tilillä mahdollisesti olevat varat osallistujan määräämälle tilille.]

4. [Lisää tarvittaessa: Seuraavan pankkipäivän alussa tällaiset varat on siirrettävä takaisin osallistujan PM-tilille.]

5. PM-tileille ja PM-tilien alatileille ei makseta korkoa, ellei niillä pidetä vähimmäisvarantoja. Jos tällaisilla tileillä pidetään vähimmäisvarantoja, vähimmäisvarantojen korko määritetään ja maksetaan Euroopan keskuspankin soveltamista vähimmäisvarannoista 23 päivänä marraskuuta 1998 annetun neuvoston asetuksen (EY) N:o 2531/98 (7) ja vähimmäisvarantojen soveltamisesta 12 syyskuuta 2003 annetun asetuksen EKP/2003/9 (8) mukaisesti.

6. Sen lisäksi, että PM-tiliä voidaan käyttää maksumääräysten kirjaamiseen PM:ssä, sitä voidaan käyttää maksumääräysten kirjaamiseen kotitileille ja kotitileiltä [lisää keskuspankin nimi]n vahvistettujen sääntöjen mukaisesti.

7. Osallistujat hakevat tiedot likviditeettiasemastaan ICM:stä. [Lisää kansallisen keskuspankin nimi]n on lähettävä päivittäinen tiliote tällaisen palvelun valinneille osallistujille.

13 artikla

Maksumääräystyypit

TARGET2-järjestelmässä maksumääräyksiksi katsotaan

a) tilisiirtotoimeksiannot;

b) suoraveloitusvaltuutuksen nojalla annettavat suoraveloitusohjeet; ja

c) likviditeetin siirtotoimeksiannot.

14 artikla

Maksumääräysten hyväksyminen ja hylkääminen

1. [Lisää kansallisen keskuspankin nimi]n katsotaan hyväksyneen osallistujan lähettämän maksumääräyksen, jos

a) maksusanoma on verkkopalvelujen tarjoajan vahvistamien sääntöjen mukainen;

b) maksusanoma on TARGET2-[lisää keskuspankin/maan tunnus]-osajärjestelmän muotosääntöjen mukainen ja läpäisee lisäyksessä I kuvaillun kaksoiskirjausten tarkistamisen; ja

c) jos maksajan tai maksunsaajan osallistuminen on keskeytetty: nimenomainen suostumus on saatu sen osallistujan keskuspankilta, jonka osallistuminen on keskeytetty.

2. [Lisää keskuspankin nimi]n on välittömästi hylättävä maksumääräykset, jotka eivät täytä 1 kohdassa vahvistettuja edellytyksiä. [Lisää keskuspankin nimi]n on annettava hylkääminen tiedoksi osallistujalle lisäyksen I mukaisesti.

15 artikla

Prioriteettisäännöt

1. Toimeksiannon antavien osallistujien on määriteltävä kukin maksumääräys yhdeksi seuraavista:

a) tavanomainen maksumääräys (prioriteettiluokka 2);

b) kiireellinen maksumääräys (prioriteettiluokka 1);

c) erittäin kiireellinen maksumääräys (prioriteettiluokka 0);

Mikäli maksumääräyksen prioriteettia ei ole määritelty, se käsitellään tavanomaisena maksumääräyksenä.

2. Maksumääräyksen voivat luokitella erittäin kiireelliseksi ainoastaan

a) keskuspankit; ja

b) osallistujat, jos maksut menevät CLS-pankkiin (CLS Bank International) tai tulevat CLS-pankista tai jos kysymyksessä on liitännäisjärjestelmien hyväksi tehtävä likviditeetin siirto.

Kaikki liitännäisjärjestelmien ASI:n välityksellä lähettämät maksutoimeksiannot osallistujan PM-tilin veloittamisesta tai hyvittämisestä katsotaan erittäin kiireellisiksi maksumääräyksiksi.

3. Maksaja voi välittömin vaikutuksin muuttaa tavanomaisten ja kiireellisten maksumääräysten prioriteettiluokituksen ICM:n välityksellä. Erittäin kiireellisen maksumääräyksen prioriteettiluokitusta ei voi muuttaa.

16 artikla

Likviditeettirajoitukset

1. Osallistuja voi rajoittaa käytettävissä olevan likviditeetin käyttöä maksumääräyksiin suhteessa muihin TARGET2-osallistujiin kuin keskuspankkeihin vahvistamalla kahden- tai monenvälisiä rajoituksia. Tällaisia rajoituksia saa asettaa ainoastaan tavanomaisia maksumääräyksiä varten.

2. Tällaisen rajoituksen asettajana tai kohteena voi olla ainoastaan AL-ryhmä kokonaisuudessaan. Rajoituksia ei saa asettaa AL-ryhmän jäsenen yksittäiselle PM-tilille; AL-ryhmän jäsenet eivät myöskään saa asettaa rajoituksia toisilleen.

3. Asettamalla kahdenvälisen rajoituksen osallistuja ilmoittaa [lisää keskuspankin nimi]lle, että hyväksyttyä maksumääräystä ei saa kirjata, mikäli kyseisen osallistujan toisen TARGET2-osallistujan PM-tilille osoitettujen tavanomaisten maksumääräysten yhteenlaskettu summa vähennettynä kyseisen toisen TARGET2-osallistujan PM-tililtä tulevien tavanomaisten ja kiireellisten maksumääräysten summalla ylittäisi tämän kahdenvälisen rajoituksen.

4. Osallistuja voi asettaa monenvälisen rajoituksen mihin tahansa suhteeseen, jota ei koske kahdenvälinen rajoitus. Monenvälisen rajoituksen asettaminen on mahdollista ainoastaan, jos osallistuja on asettanut ainakin yhden kahdenvälisen rajoituksen. Jos osallistuja asettaa monenvälisen rajoituksen, se ilmoittaa [lisää keskuspankin nimi]lle, että hyväksyttyä maksumääräystä ei saa kirjata, mikäli kyseisen osallistujan sellaisille TARGET2-osallistujien PM-tileille, joita ei koske kahdenvälinen rajoitus, osoitettujen tavanomaisten maksumääräysten yhteenlaskettu summa vähennettynä tällaisilta PM-tileiltä tulevien tavanomaisten ja kiireellisten maksumääräysten summalla ylittäisi tämän monenvälisen rajoituksen.

5. Rajoitusten vähimmäismäärä on 1 miljoona euroa. Kahden- tai monenvälistä rajoitusta, joka on määrältään nolla, käsitellään kuten rajoitusta ei olisi asetettu. Rajoitukset, joiden määrä on nollan ja 1 miljoonan euron välillä, eivät ole mahdollisia.

6. Rajoituksia voi muuttaa reaaliaikaisesti ICM:n välityksellä siten, että muutos tulee voimaan joko heti tai seuraavana pankkipäivänä. Jos rajoitus muutetaan nollaksi, sitä ei voi muuttaa uudestaan saman pankkipäivän aikana. Uudet kahdenväliset ja monenväliset rajoitukset tulevat voimaan niiden asettamista seuraavana pankkipäivänä.

17 artikla

Likviditeetin varaaminen

1. Osallistujat voivat varata ICM:n välityksellä likviditeettiä kiireellisiä ja erittäin kiireellisiä maksumääräyksiä varten.

2. AL-ryhmän päällikkö voi varata likviditeettiä ainoastaan koko AL-ryhmän hyväksi. Likviditeettiä ei voi varata AL-ryhmän yksittäisille tileille.

3. Osallistuja varaa tietyn määrän likviditeettiä erittäin kiireellisiä maksumääräyksiä varten ilmoittamalla [lisää keskuspankin nimi]lle, että kiireellisiä ja tavanomaisia maksuja saa kirjata ainoastaan, jos likviditeettiä on vielä erittäin kiireellisiä maksumääräyksiä varten varatun määrän vähentämisen jälkeen käytettävissä.

4. Osallistuja varaa tietyn määrän likviditeettiä kiireellisiä maksumääräyksiä varten ilmoittamalla [lisää keskuspankin nimi]lle, että tavanomaisia maksuja saa kirjata ainoastaan, jos likviditeettiä on vielä kiireellisiä ja erittäin kiireellisiä maksumääräyksiä varten varatun määrän vähentämisen jälkeen käytettävissä.

5. Saatuaan varauspyynnön [lisää keskuspankin nimi] tarkastaa, onko osallistujan PM-tilillä riittävästi varoja varausta varten. Mikäli varoja ei ole riittävästi, varataan ainoastaan PM-tilillä käytettävissä oleva likviditeetti. Likviditeetin varauspyynnön jäljellä olevaa osaa ei varata automaattisesti myöhempänä ajankohtana, vaikka osallistujan PM-tilillä käytettävissä oleva likviditeetti olisi alkuperäisen varauspyynnön määräinen.

6. Likviditeettivarauksen määrä voi muuttaa. Osallistujat voivat ICM:n välityksellä pyytää uusien määrien varaamista siten, että varaus tulee voimaan heti tai seuraavana pankkipäivänä.

18 artikla

Ennalta määritetyt veloitusajat

1. Toimeksiannon antavat osallistujat voivat ennakolta määrittää maksumääräyksen maksuajankohdan pankkipäivän sisällä ilmoittamalla aikaisimman mahdollisen veloitusajan tai myöhäisimmän mahdollisen veloitusajan.

2. Jos aikaisin mahdollinen veloitusaika on ilmoitettu, hyväksytty maksumääräys tallennetaan, ja saapumiskäsittely alkaa vasta määritettynä ajankohtana.

3. Jos myöhäisin mahdollinen veloitusaika on ilmoitettu, maksumääräys palautetaan kirjaamatta, jos sitä ei voi kirjata viimeistään määritettynä veloitusaikana. Toimeksiannon antavalle osallistujalle lähetetään ICM:n välityksellä automaattinen ilmoitus 15 minuuttia ennen määritettyä veloitusaikaa. Toimeksiannon antavat osallistujat voivat ilmoittaa myöhäisimmän mahdollisimman veloitusajan myös pelkkänä varoitusindikaattorina. Tässä tapauksessa kyseessä olevaa maksumääräystä ei palauteta.

4. Toimeksiannon antavat osallistujat voivat ICM:n välityksellä muuttaa ilmoitettua aikaisinta mahdollista veloitusaikaa ja myöhäisintä mahdollista veloitusaikaa.

5. Tekniset yksityiskohdat esitetään lisäyksessä I.

19 artikla

Etukäteen toimitetut maksumääräykset

1. Maksumääräykset voi toimittaa korkeintaan viisi pankkipäivää ennen määritettyä veloituspäivää (varastoidut maksumääräykset).

2. Varastoidut maksumääräykset hyväksytään ja niiden saapumiskäsittely suoritetaan lisäyksessä V määritetyn päivän aikana tapahtuvan käsittelyn aikana toimeksiannon antavan osallistujan määrittelemänä päivänä. Ne asetetaan sellaisten maksumääräysten edelle, joilla on sama prioriteetti.

3. Varastoituihin maksumääräyksiin sovelletaan soveltuvin osin 15 artiklan 3 kohtaa, 22 artiklan 2 kohtaa ja 29 artiklan 1 kohdan a alakohtaa.

20 artikla

Maksumääräysten saapumiskäsittely

1. Elleivät toimeksiannon antavat osallistujat ole määrittäneet veloitusaikaa 18 artiklan mukaisesti, hyväksytyt maksumääräykset on kirjattava heti tai viimeistään sen pankkipäivän lopussa, jona ne on hyväksytty, edellyttäen että maksajan PM-tilillä on riittävästi varoja ottaen huomioon artiklassa 16 ja 17 tarkoitetut likviditeetin rajoitukset ja varaukset.

2. Maksumääräykset katetaan

a) PM-tilillä käytettävissä olevalla likviditeetillä; tai

b) muilta TARGET2-osallistujilta tulevilla maksuilla optimointimenettelyiden mukaisesti.

3. Erittäin kiireellisiin maksumääräyksiin sovelletaan First In, First Out (FIFO) -periaatetta. Tämä tarkoittaa, että erittäin kiireelliset maksumääräykset kirjataan saapumisjärjestyksessä. Kiireellisiä ja tavanomaisia maksumääräyksiä ei makseta, jos jonossa on erittäin kiireellisiä maksumääräyksiä.

4. FIFO-periaatetta sovelletaan myös kiireellisiin maksumääräyksiin. Tavanomaisia maksumääräyksiä ei saa kirjata, jos jonossa on kiireellisiä tai erittäin kiireellisiä maksumääräyksiä.

5. Poiketen 3 ja 4 kohdasta, maksumääräykset, joiden prioriteetti on alempi (tai joilla on sama prioriteetti, mutta jotka on hyväksytty myöhemmin) voidaan kirjata ennen maksumääräyksiä, joilla on korkeampi prioriteetti (tai joilla on sama prioriteetti, mutta jotka on hyväksytty aikaisemmin), jos maksumääräykset, joilla on alempi prioriteetti, tulisivat katetuiksi vastaanotettavilla maksuilla siten, että lopputuloksena olisi maksajan likviditeetin lisääntyminen.

6. Tavanomaiset maksumääräykset käsitellään FIFO-periaatteen sivuuttamista koskevan periaatteen mukaisesti. Tämä merkitsee, että ne voidaan FIFO-periaatteen vastaisesti kirjata heti (muista aikaisemmin hyväksytyistä jonossa olevista tavanomaisista maksuista riippumatta) edellyttäen, että varoja on riittävästi.

7. Lisäyksessä I esitetään lisätietoja saapumiskäsittelyssä olevien maksumääräysten kirjaamisesta.

21 artikla

Jonossa olevien maksumääräysten kirjaaminen ja palauttaminen

1. Maksumääräykset, joita ei kirjata heti saapumiskäsittelyssä, asetetaan jonoon asianomaisen osallistujan 15 artiklan mukaisesti määrittelemän prioriteetin perusteella.

2. Optimoidakseen jonoon asetettujen maksumääräysten käsittelyn [lisää keskuspankin nimi] voi käyttää lisäyksessä I esitettyjä optimointimenettelyjä.

3. Maksaja voi muuttaa maksumääräysten aseman jonossa (eli muuttaa niiden keskinäistä järjestystä) ICM:n välityksellä. Maksumääräyksiä voi milloin tahansa lisäyksessä V määritetyn päivän aikana tapahtuvan käsittelyn aikana siirtää kunkin jonon alku- tai loppupäähän. Siirto tulee voimaan heti.

4. ICM:n välityksellä annetut likviditeetin siirtotoimeksiannot palautetaan kirjaamattomina heti, jos riittävää likviditeettiä ei ole. Muut maksumääräykset palautetaan kirjaamattomina, jollei niitä voida maksaa kyseiselle sanomatyypille lisäyksessä V määritettyyn lopetusajankohtaan mennessä.

22 artikla

Maksumääräysten tulo järjestelmään ja peruuttamattomuus

1. Sovellettaessa selvityksen lopullisuudesta annetun direktiivin 3 artiklan 1 kohtaa sekä [lisää kansalliset säännökset, joilla selvityksen lopullisuudesta annetun direktiivin 3 artiklan 1 kohta pannaan täytäntöön]a/ä maksumääräyksen katsotaan tulleen TARGET2-[lisää keskuspankin/maan]-osajärjestelmään hetkenä, jona asianomaisen osallistujan PM-tiliä veloitetaan.

2. Maksumääräyksen voi peruuttaa siihen hetkeen saakka, jona se on tullut 1 kohdan mukaisesti TARGET2-[lisää keskuspankin/maan tunnus]-osajärjestelmään. Lisäyksessä I tarkoitettuun algoritmiin sisältyvää maksumääräystä ei voi peruuttaa algoritmiajon aikana.

V OSASTO

LIKVIDITEETIN SAMMIOINTI

23 artikla

Likviditeetin sammiointimenetelmät

[Lisää keskuspankin nimi] tarjoaa konsolidoitujen tilitietojen toimintatavan (CAI-toimintatapa) sekä yhdistetyn likviditeetin toimintatavan (AL-toimintatapa).

24 artikla

CAI-toimintatapa

1. Seuraavat voivat käyttää CAI-toimintatapaa:

a) luottolaitos ja/tai sen sivukonttorit (riippumatta siitä, osallistuvatko tällaiset yhteisöt samaan TARGET2-osajärjestelmään) edellyttäen, että kyseisillä yhteisöillä on useita, eri pankkitunnuksilla yksilöityjä PM-tilejä; tai

b) kaksi tai useampi samaan ryhmään kuuluva luottolaitos ja/tai niiden sivukonttorit; kullakin on oltava yksi tai useampi eri pankkitunnuksilla yksilöity PM-tili.

2. a) CAI-toimintatapaa käytettäessä kullekin CAI-ryhmän jäsenelle ja asianomaiselle keskuspankille toimitetaan luettelo ryhmän jäsenten PM-tileistä sekä seuraavat CAI-ryhmän tasolla yhdistetyt lisätiedot: i) päivänsisäiset luottolimiitit (soveltuvin osin); ii) saldot, alatilien saldot mukaan luettuina; iii) liikevaihto; iv) suoritetut maksut; ja v) jonossa olevat maksumääräykset. b) CAI-ryhmän päälliköllä ja asianomaisella kansallisella keskuspankilla on oltava pääsy edellä mainittuihin tietoihin jokaisen CAI-ryhmän PM-tilin osalta. c) Tässä kohdassa tarkoitetut tiedot toimitetaan ICM:n välityksellä.

3. CAI-ryhmän päälliköllä on oikeus siirtää likviditeettiä ICM:n välityksellä samaan CAI-ryhmään kuuluvien PM-tilien, niiden alatilit mukaan luettuina, välillä.

4. CAI-ryhmään voi myös kuulua AL-ryhmään kuuluvia PM-tilejä. Tällaisessa tapauksessa AL-ryhmän kaikki PM-tilit kuuluvat CAI-ryhmään.

5. Jos kaksi tai useampia PM-tilejä kuuluu samanaikaisesti AL-ryhmään ja CAI-ryhmään (johon kuuluu muitakin PM-tilejä), AL-ryhmään sovellettavilla säännöillä on etusija AL-ryhmän sisäisissä suhteissa.

6. CAI-ryhmä, johon kuuluu AL-ryhmän PM-tilejä, voi nimittää AL-ryhmän päälliköstä erillisen CAI-ryhmän päällikön.

7. Jäljempänä 25 artiklan 4 ja 5 kohdassa vahvistettua menettelyä AL-toimintatavan käytön hyväksymiseksi sovelletaan soveltuvin osin CAI-toimintatavan käytön hyväksymiseen.

25 artikla

AL-toimintatapa

1. AL-toimintatapaa voivat käyttää:

a) luottolaitos ja/tai sen sivukonttorit (riippumatta siitä, osallistuvatko tällaiset yhteisöt samaan TARGET2-osajärjestelmään) edellyttäen, että kyseiset yhteisöt on perustettu euroalueella ja että niillä on useita, eri pankkitunnuksilla yksilöityjä PM-tilejä;

b) euroalueen ulkopuolella perustetun luottolaitoksen euroalueella perustetut sivukonttorit (riippumatta siitä, osallistuvatko tällaiset sivukonttorit samaan TARGET2-osajärjestelmään), joilla on useita, eri pankkitunnuksilla yksilöityjä PM-tilejä; tai

c) kaksi tai useampi a alakohdassa tarkoitettu luottolaitos ja/tai b alakohdassa tarkoitettu sivukonttori edellyttäen, että ne kuuluvat samaan ryhmään.

Kussakin a–c alakohdassa tarkoitetussa tapauksessa vaatimuksena on lisäksi, että kyseiset yhteisöt ovat sopineet päivänsisäistä luottoa koskevista järjestelyistä asianomaisen euron käyttöön ottaneen keskuspankin kanssa.

2. Käytettäessä AL-toimintatapaa käytettävissä oleva likviditeetti AL-ryhmän jäsenten PM-tileillä yhdistetään sen tarkistamiseksi, onko tietylle maksumääräykselle riittävästi katetta. Edellä esitetyn estämättä asianomaisen TARGET2-osajärjestelmän järjestelyjä sovelletaan AL-ryhmän jäsenen ja asianomaisen kansallisen AL-keskuspankin kahdenväliseen PM-tilisuhteeseen, ellei AL-sopimuksessa vahvistetuista muutoksista muuta johdu. Mille tahansa AL-ryhmän jäsenen PM-tilille myönnetty päivänsisäinen luotto voidaan kattaa käytettävissä olevalla likviditeetillä tällaisen AL-ryhmän jäsenen toisilla PM-tileillä tai muiden AL-ryhmän jäsenten PM-tileillä; tällaiset PM-tilit voivat olla samassa tai missä tahansa muussa kansallisessa AL-keskuspankissa.

3. AL-toimintatavan käyttöä varten yhden tai useamman 1 kohdassa vahvistetut edellytykset täyttävän TARGET2-osallistujan on solmittava AL-sopimus [lisää keskuspankin nimi]n kanssa sekä tarvittaessa muiden sellaisten kansallisten keskuspankkien kanssa, joiden TARGET2-osajärjestelmiin AL-ryhmän muut jäsenet osallistuvat. TARGET2-osallistuja voi solmia vain yhden AL-sopimuksen jokaista PM-tiliä kohden. AL-sopimus on laadittava lisäyksessä VII olevan mallin mukaisesti.

4. Jokaisen AL-ryhmän on nimitettävä AL-ryhmän päällikkö. Jos AL-ryhmään kuuluu vain yksi osallistuja, kyseinen osallistuja toimii AL-ryhmän päällikkönä. AL-ryhmän päällikön on osoitettava AL-toimintatavan käyttöä koskeva kirjallinen hakemus (johon sisältyvät [lisää keskuspankin nimi]n toimittamat perustietolomakkeet) hallinnoivalle kansalliselle keskuspankille; hakemukseen on liitettävä solmittu AL-sopimus, jonka on oltava hallinnoivan kansallisen keskuspankin toimittaman mallin mukainen. Muiden AL-ryhmän jäsenten on osoitettava kirjalliset hakemuksensa (joihin sisältyvät [lisää keskuspankin nimi]n toimittamat perustietolomakkeet) kunkin jäsenen asianomaiselle kansalliselle AL-keskuspankille. Hallinnoiva kansallinen keskuspankki voi pyytää sellaisia lisätietoja ja asiakirjoja, joita se katsoo tarvitsevansa päättäessään hakemuksesta. Hallinnoiva kansallinen keskuspankki voi lisäksi, sovittuaan asiasta muiden kansallisten AL-keskuspankkien kanssa, vaatia sellaisten lisälausekkeiden lisäämistä AL-sopimukseen, joita hallinnoiva kansallinen keskuspankki pitää asianmukaisina sen varmistamiseksi, että kaikki AL-ryhmän jäsenet täyttävät kaikki nykyiset ja tulevat velvollisuutensa kansallisia AL-keskuspankkeja kohtaan asianmukaisesti ja oikea-aikaisesti.

5. Hallinnoivan kansallisen keskuspankin on varmistettava, että hakijat täyttävät AL-ryhmän muodostamisen edellytykset ja että AL-sopimus on solmittu asianmukaisesti. Hallinnoiva kansallinen keskuspankki voi tässä tehtävässään olla yhteydessä muihin kansallisiin AL-keskuspankkeihin. Hallinnoivan kansallisen keskuspankin päätöksen on oltava kirjallinen ja se on osoitettava AL-ryhmän päällikölle kuukauden kuluessa 4 kohdassa tarkoitetun hakemuksen vastaanottamisesta tai, jos hallinnoiva kansallinen keskuspankki on pyytänyt lisätietoja, kuukauden kuluessa tällaisten lisätietojen vastaanottamisesta. Hylkäävä päätös on perusteltava.

6. AL-ryhmän jäsenillä on automaattisesti oikeus käyttää CAI-toimintatapaa.

7. AL-ryhmän sisäinen tiedonvaihto ja keskinäiset kontrollimenetelmät ovat käytettävissä ICM:n kautta.

[Lisää tarvittaessa:

25 a artikla

Panttioikeus/täytäntöönpano

1. [Lisää keskuspankin nimi]n nykyiset ja tulevat saamiset, jotka perustuvat AL-ryhmän jäsenen ja [lisää keskuspankin nimi]n väliseen oikeussuhteeseen ja joita turvaa näiden sääntöjen 36 artiklan 1 ja 2 kohdan mukainen [lisää sopiva ilmaisu: panttioikeus / määrältään muuttuva panttioikeus], sisältävät kyseisestä AL-sopimuksesta johtuvat [lisää keskuspankin nimi]n saamiset tältä AL-ryhmän jäseneltä.

2. [Lisää mikäli tarpeen kysymyksessä olevan oikeusjärjestyksen mukaan: Ellei AL-sopimuksesta muuta johdu, tällainen panttioikeus ei estä osallistujaa käyttämästä PM-tililleen tai PM-tileilleen talletettuja käteisvaroja pankkipäivän aikana.]

3. [Lisää mikäli tarpeen kysymyksessä olevan oikeusjärjestyksen mukaan: Varojen allokoimista koskeva erityislauseke: AL-ryhmän jäsen allokoi PM-tilille talletetut käteisvaransa [lisää viittaus järjestelyihin, joilla yhdenmukaistetut säännöt pannan täytäntöön]sta/stä johtuvien velvoitteensa täyttämiseen].]

[Lisää mikäli tarpeen tilanteen ja kysymyksessä olevan oikeusjärjestyksen mukaan:

25 b artikla

Panttioikeuden täytäntöönpano

Täytäntöönpanotilanteessa [lisää keskuspankin nimi]lla/llä on rajoittamaton oikeus realisoida panttioikeus ilman ennakkoilmoitusta. [Lisää mikäli katsotaan asianmukaiseksi kysymyksessä olevan oikeusjärjestyksen mukaan: [lisää kansalliset säännökset panttioikeuden realisoinnista]n mukaisesti].]]

[Lisää mikäli tarpeen kysymyksessä olevan oikeusjärjestyksen mukaan:

25 c artikla

Vakuuden täytäntöönpano

Täytäntöönpanotilanteessa [lisää keskuspankin nimi]lla/llä on oikeus realisoida 36 artiklan mukaisia vakuuksia.]

26 artikla

Saamisten kuittaaminen 36 artiklan 4 ja 5 kohdan mukaan

Täytäntöönpanotilanteessa [lisää keskuspankin nimi]n mitkä tahansa saamiset tällaiselta AL-ryhmän jäseneltä erääntyvät automaattisesti ja heti ja niihin sovelletaan näiden sääntöjen 36 artiklan 4 ja 5 kohdan määräyksiä kuittauksesta.

VI OSASTO

TURVALLISUUSVAATIMUKSET JA VARAJÄRJESTELYT

27 artikla

Toiminnan jatkuvuus ja varajärjestelyt

Ulkopuolisen epätavanomaisen tapahtuman tai muun SSP:n toimintaan vaikuttavan tapahtuman sattuessa sovelletaan toiminnan jatkuvuutta suojaavia toimia ja varajärjestelyjä, jotka määritellään lisäyksessä IV.

28 artikla

Turvallisuusvaatimukset

1. Osallistujien on sovellettava riittäviä turvallisuustarkistuksia järjestelmiensä suojaamiseksi luvattomalta käytöltä ja järjestelmään pääsyltä. Kukin osallistuja on yksin vastuussa oman järjestelmänsä luottamuksellisuudesta, luotettavuudesta ja toimivuudesta.

2. Kunkin osallistujan on annettava [lisää keskuspankin nimi]lle tiedot oman teknisen infrastruktuurinsa turvallisuuteen liittyvistä tapahtumista ja, milloin se on tarpeen, myös kolmannen osapuolen asemassa olevien palveluntarjoajien teknisen infrastruktuurin turvallisuuteen liittyvistä tapahtumista. [Lisää keskuspankin nimi] voi pyytää lisätietoja tapahtumasta ja tarvittaessa pyytää osallistujaa ryhtymään asianmukaisiin toimiin estääkseen tällaisen tapahtuman uusiutumisen.

3. [Lisää keskuspankin nimi] voi asettaa lisäturvallisuusvaatimuksia kaikille osallistujille ja/tai sellaisille osallistujille, joita [lisää keskuspankin nimi] pitää tärkeinä.

VII OSASTO

TIETO- JA KONTROLLIMODUULI (ICM)

29 artikla

ICM:n käyttö

1. ICM:n välityksellä

a) osallistujat voivat seurata tilejään koskevia tietoja sekä hallinnoida likviditeettiä;

b) voidaan antaa likviditeetin siirtotoimeksiantoja; ja

c) osallistujat voivat tehdä niputettuja varajärjestelymaksuja ja muita varajärjestelymaksuja tilanteissa, joissa osallistujan maksuinfrastruktuurissa on toimintahäiriö.

2. ICM:tä koskevat tekniset yksityiskohdat esitetään lisäyksessä I.

VIII OSASTO

KORVAUKSET, VASTUUT JA TODISTELU

30 artikla

Korvausjärjestelmä

Jos maksumääräystä ei voida TARGET2-järjestelmän teknisen toimintahäiriön vuoksi kirjata pankkipäivänä, jona se on hyväksytty, [lisää keskuspankin nimi]n on tarjouduttava korvaamaan vahinko suorille osallistujille lisäyksessä II vahvistetun erityisen menettelyn mukaisesti.

31 artikla

Vastuut

1. Täyttäessään näiden sääntöjen mukaiset velvoitteensa [lisää keskuspankin nimi]n ja osallistujien on keskinäisissä suhteissaan noudatettava yleisesti vaadittavaa huolellisuusvelvoitetta.

2. [Lisää keskuspankin nimi] vastaa TARGET2-[lisää keskuspankin/maan tunnus]-osajärjestelmän toiminnasta osallistujille aiheutuvista vahingoista, jos vahinko on aiheutettu petoksella (tahalliset rikkomukset mukaan luettuina) tai törkeällä tuottamuksella. Jos kysymyksessä on tavallinen tuottamus, [lisää keskuspankin nimi] on vastuussa ainoastaan osallistujan välittömistä vahingoista eli kyseessä olevan transaktion määrästä ja/tai menetetystä korosta, mutta ei mistään välillisistä vahingoista.

3. [Lisää keskuspankin nimi] ei ole vastuussa vahingoista, jotka johtuvat teknisen infrastruktuurin (johon luetaan muun muassa [lisää keskuspankin nimi]n laitteistoinfrastruktuuri, ohjelmistot, tiedostot, sovellukset tai järjestelmät) toimintahäiriöstä tai rikkoutumisesta, mikäli tällainen toimintahäiriö tai rikkoutuminen sattuu siitä huolimatta, että [lisää keskuspankin nimi] on ryhtynyt toimenpiteisiin, jotka ovat kohtuudella tarpeen tällaisten infrastruktuurien suojelemiseksi toimintahäiriöiltä tai rikkoutumiselta, sekä tällaisten toimintahäiriöiden tai rikkoutumisten seurauksista selviämiseksi (viimeksi mainittuihin toimiin sisältyvät muun muassa lisäyksessä IV tarkoitettujen toiminnan jatkuvuutta suojaavien ja varajärjestelyjen aloittaminen ja loppuun vieminen).

4. [Lisää keskuspankin nimi] ei vastaa

a) osallistujan itsensä aiheuttamasta vahingosta;

b) vahingosta, joka johtuu ulkopuolisesta tapahtumasta, joka on [lisää kansallisen keskuspankin nimi]n normaalin kontrollin ulottumattomissa (force majeure).

5. Sen estämättä, mitä [lisää kansallisen lain säännökset, jolla pannaan täytäntöön rajojen yli suoritettavista tilisiirroista 27 päivänä tammikuuta 1997 annettu Euroopan parlamentin ja neuvoston direktiivi 97/5/EY (9)]ssa/ssä säädetään, 1–4 kohtia sovelletaan siltä osin kuin [lisää keskuspankin nimi]n vastuu voidaan sulkea pois.

6. [Lisää keskuspankin nimi]n ja osallistujien on ryhdyttävä kaikkiin kohtuullisiin ja käytännössä mahdollisiin toimiin tässä artiklassa tarkoitettujen vahinkojen tai menetysten lieventämiseksi.

7. Täyttäessään näissä säännöissä vahvistettuja velvollisuuksiaan [lisää keskuspankin nimi] voi valtuuttaa kolmansia osapuolia, erityisesti tele- tai muita verkkotarjoajia tai muita yhteisöjä, toimimaan sen nimissä, mikäli se on tarpeen [lisää keskuspankin nimi]n velvollisuuksien täyttämiseksi tai vastaa vakiintuneita markkinakäytäntöjä. [Lisää keskuspankin nimi]n velvoite rajoittuu tällaisten kolmansien osapuolten asianmukaiseen valintaan ja valtuutukseen, ja [lisää keskuspankin nimi]n vastuu on myös vastaavasti rajoitettu. Tätä kohtaa sovellettaessa SSP:n tarjoavia keskuspankkeja ei pidetä kolmansina osapuolina.

32 artikla

Todistelu

1. Ellei näissä säännöissä toisin määrätä, kaikki [lisää keskuspankin nimi]n ja osallistujan väliset TARGET2-järjestelmään liittyvät maksusanomat ja maksujen käsittelyä koskevat sanomat, kuten hyvitysten ja veloitusten vahvistukset, tai tiliotesanomat on lähetettävä verkkopalvelujen tarjoajan välityksellä.

2. [Lisää keskuspankin nimi]lle tai verkkopalvelujen tarjoajalle tallentuneet elektroniset kirjaukset sanomista kelpaavat todisteiksi [lisää keskuspankin nimi]n käsittelemistä maksuista. Tallennettu tai tulostettu versio alkuperäisestä sanomasta kelpaa todisteeksi alkuperäisen sanoman muodosta riippumatta.

3. Jos osallistujan yhteys verkkopalvelujen tarjoajaan lakkaa toimimasta, osallistujan on käytettävä lisäyksessä IV vahvistettuja vaihtoehtoisia järjestelyjä sanomien lähettämiseksi. Tällaisissa tapauksissa [lisää keskuspankin nimi]n tallettamalla tai tulostamalla sanoman versiolla on sama todistusarvo kuin alkuperäisellä sanomalla alkuperäisen sanoman muodosta riippumatta.

4. [Lisää keskuspankin nimi]n on ylläpidettävä täydellistä arkistoa osallistujien toimittamista maksumääräyksistä ja vastaanottamista maksuista [lisää asianomaisessa kansallisessa lainsäädännössä vaadittu ajanjakso] siitä ajankohdasta, jona maksumääräykset toimitettiin tai maksut vastaanotettiin.

5. [Lisää keskuspankin nimi]n kirjanpito ja arkistot (riippumatta siitä, ovatko nämä paperimuodossa, mikrofilmillä, mikrokortilla, sähköisinä tai magneettisina tallenteina, muussa mekaanisesti toisinnettavissa olevassa muodossa tai muussa muodossa) kelpaavat todisteeksi osallistujien velvollisuuksista sekä tosiseikoista ja tapahtumista, joihin osapuolet nojautuvat.

IX OSASTO

OSALLISTUMISEN PÄÄTTYMINEN JA TILIEN SULKEMINEN

33 artikla

Voimassaolo ja yleinen irtisanomisoikeus

1. Osallistuminen TARGET2-[lisää keskuspankin/maan tunnus]-osajärjestelmään on voimassa toistaiseksi, sanotun kuitenkaan rajoittamatta 34 artiklan soveltamista.

2. Osallistuja voi milloin tahansa irtisanoa osallistumisensa TARGET2-[lisää keskuspankin/maan tunnus]-osajärjestelmään 14 pankkipäivän irtisanomisajalla, jollei se sovi [lisää keskuspankin nimi]n kanssa lyhyemmästä irtisanomisajasta.

3. [Lisää keskuspankin nimi] voi milloin tahansa irtisanoa osallistujan osallistumisen TARGET2-[lisää keskuspankin/maan tunnus]-osajärjestelmään kolmen kuukauden irtisanomisajalla, jollei se sovi kyseisen osallistujan kanssa muusta irtisanomisajasta.

4. Osallistumisen päätyttyä 38 artiklassa vahvistettujen luottamuksellisuusvelvoitteiden voimassaolo jatkuu viisi vuotta osallistumisen päättymisestä.

5. Osallistumisen päätyttyä osallistujan PM-tilit suljetaan 35 artiklan mukaisesti.

34 artikla

Osallistumisen keskeyttäminen ja osallistumisen irtisanominen ilman irtisanomisaikaa

1. Osallistujan osallistuminen TARGET2-[lisää keskuspankin nimi/maan tunnus]-osajärjestelmään on heti irtisanottava ilman irtisanomisaikaa tai keskeytettävä seuraavissa erityisissä erääntymistilanteissa:

a) maksukyvyttömyysmenettelyn aloittaminen ja/tai

b) osallistuja ei enää täytä 4 artiklassa vahvistettuja järjestelmän pääsyehtoja.

2. [Lisää keskuspankin nimi] voi irtisanoa osallistujan osallistumisen TARGET2-[lisää keskuspankin/maan tunnus]-osajärjestelmään ilman irtisanomisaikaa taikka keskeyttää osallistumisen, jos

a) käsillä on yksi tai useampi erityinen erääntymistilanne (muu kuin 1 kohdassa tarkoitettu tilanne);

b) osallistuja rikkoo näitä sääntöjä olennaisella tavalla;

c) osallistuja laiminlyö olennaisen velvoitteen täyttämisen, joka sillä on [lisää keskuspankki]a/ä kohtaan;

d) osallistuja erotetaan TARGET2-järjestelmän CUG-käyttäjäryhmästä tai lakkaa muuten olemasta sen jäsen;

e) käsillä on mikä tahansa muu osallistujaan liittyvä tapahtuma, joka [lisää kansallisen keskuspankin nimi]n arvion mukaan vaarantaisi TARGET2-[lisää kansallisen keskuspankin/maan tunnus]-osajärjestelmän tai minkä tahansa muun TARGET2-osajärjestelmän vakauden, luotettavuuden ja turvallisuuden tai joka vaarantaisi [lisää asianomainen kansallinen laki]ssa/ssä ja Euroopan keskuspankkijärjestelmän ja Euroopan keskuspankin perussäännössä määritettyjen [lisää kansallisen keskuspankin nimi]n tehtävien hoidon.

3. Käyttäessään 2 kohdan mukaista harkintavaltaansa [lisää keskuspankin nimi]n on otettava huomioon muun muassa a–c alakohdassa mainitun erityisen erääntymistilanteen tai tapahtuman vakavuus.

4. a) Jos [lisää keskuspankin nimi] keskeyttää tai irtisanoo osallistujan osallistumisen TARGET2-[lisää keskuspankin/maan tunnus]-osajärjestelmään 1 tai 2 kohdan mukaisesti, [lisää keskuspankin nimi]n on heti ilmoitettava ICM:n viestillä keskeyttämisestä tai irtisanomisesta kyseiselle osallistujalle, muille keskuspankeille ja muille osallistujille. b) Jos [lisää keskuspankin nimi] saa toiselta keskuspankilta tiedon toisen TARGET2-osajärjestelmän osallistujan osallistumisen keskeyttämisestä tai irtisanomisesta [lisää keskuspankin nimi]n on heti ilmoitettava tällaisesta keskeyttämisestä tai irtisanomisesta kaikille osallistujilleen ICM:n viestillä. c) Kun osallistujat ovat vastaanottaneet tällaisen ICM:n viestin, osallistujien katsotaan saaneen tiedon siitä, että osallistujan osallistuminen TARGET2-[lisää keskuspankin/maan tunnus]-osajärjestelmään tai muuhun TARGET2-osajärjestelmään on keskeytetty tai irtisanottu. Osallistujat vastaavat itse vahingoista, jotka johtuvat maksumääräyksen toimittamisesta osallistujille, joiden osallistuminen on keskeytetty tai päättynyt, jos tällainen maksumääräys tuli TARGET2-[lisää keskuspankin/maan tunnus]-osajärjestelmään ICM:n viestin vastaanottamisen jälkeen.

5. Osallistujan osallistumisen päätyttyä TARGET2-[lisää keskuspankin/maan tunnus]-osajärjestelmä ei saa hyväksyä uusia maksumääräyksiä tällaiselta osallistujalta. Tällaiselle osallistujalle osoitetut jonossa olevat maksumääräykset, varastoidut maksumääräykset tai uudet maksumääräykset on palautettava.

6. Jos osallistujan osallistuminen TARGET2-[lisää keskuspankin/maan tunnus]-osajärjestelmään on keskeytetty, kaikki kyseisen osallistujan tulevat maksut ja lähtevät maksumääräykset tallennetaan ja ne tulevat saapumiskäsittelyyn vasta, kun kyseisen osallistujan keskuspankki on tämän nimenomaisesti hyväksynyt.

35 artikla

PM-tilien sulkeminen

1. Osallistujat voivat milloin tahansa sulkea PM-tilinsä ilmoittamalla [lisää keskuspankin nimi]lle asiasta 14 pankkipäivää etukäteen.

2. Kun osallistujan osallistuminen on päättynyt 33 tai 34 artiklan mukaisesti, [lisää keskuspankin nimi]n on suljettava kyseisen osallistujan PM-tilit, kun se on

a) kirjannut tai palauttanut jonossa olevat maksumääräykset; ja

b) käyttänyt 36 artiklan mukaiset oikeutensa panttiin ja kuittaukseen.

X OSASTO

LOPPUMÄÄRÄYKSET

36 artikla

[Lisää keskuspankin nimi]n oikeus panttiin ja kuittaukseen

1. [Lisää tarvittaessa: [Lisää keskuspankin nimi]lla/llä on panttioikeus osallistujan PM-tilien nykyisiin ja tuleviin saldoihin; tämä panttioikeus on osapuolten välisestä oikeussuhteesta johtuvien nykyisten ja tulevien saamisten vakuutena.]

1a. [Lisää tarvittaessa: PM-tilin saldosta johtuvat osallistujan nykyiset ja tulevat saamiset [lisää keskuspankin nimi]lta/ltä siirretään vakuudeksi [lisää keskuspankin nimi]lle (eli vakuusluovutuksena) ja ovat [lisää viittaus järjestelyihin, joilla nämä säännöt pannaan täytäntöön]sta/stä johtuvien sellaisten nykyisten ja tulevien saamisten vakuutena, jotka [lisää keskuspankin nimi]lla/llä on osallistujalta. Tällainen vakuus syntyy siitä tosiseikasta, että varat on hyvitetty osallistujan PM-tilille.]

1b. [Lisää tarvittaessa: [Lisää keskuspankin nimi]lla/llä on määrältään muuttuva panttioikeus osallistujan PM-tilien nykyisiin ja tuleviin saldoihin; tämä panttioikeus on osapuolten välisestä oikeussuhteesta johtuvien nykyisten ja tulevien saamisten vakuutena.]

2. [Lisää tarvittaessa: [Lisää keskuspankin nimi]lla/llä on 1 kohdassa tarkoitettu oikeus siinäkin tapauksessa, että sen saamiset ovat ehdollisia tai erääntymättömiä.]

3. [Lisää tarvittaessa: PM-tilin haltijana osallistuja hyväksyy pantin perustamisen tilin avanneen [lisää keskuspankin nimi]n hyväksi; tämä hyväksyminen merkitsee varojen panttaamista [lisää keskuspankin nimi]lle [lisää maan nimen genetiivimuoto] lain mukaisesti. Kaikki pantatulle PM-tilille maksettavat varat tulevat sen johdosta, että ne on maksettu kyseiselle tilille, peruuttamattomasti ja ilman rajoituksia pantatuiksi ja turvaavat ne velvoitteet, joiden vakuudeksi ne on annettu.]

4. Velvoitteet erääntyvät automaattisesti ja välittömästi

a) 34 artiklan 1 kohdassa tarkoitetussa erityisessä erääntymistilanteessa; ja

b) missä tahansa muussa 34 artiklan 2 kohdassa tarkoitetussa tilanteessa tai erityisessä erääntymistilanteessa, joka on johtanut osallistujan osallistumisen TARGET2-[lisää keskuspankin/maan tunnus] -osajärjestelmään irtisanomiseen tai keskeyttämiseen,

eikä ennakkoilmoitusta tai minkään viranomaisen suostumusta tähän tarvita; tähän eivät vaikuta osallistujaa koskevan maksukyvyttömyysmenettelyn aloittaminen taikka osallistujan oikeuksia koskeva luovutus, oikeuden määräämä tai muu takavarikko tai muu määräämistoimi. Tämän lisäksi [lisää keskuspankin nimi]n ja osallistujan keskinäiset velvoitteet kuitataan automaattisesti keskenään; osapuoli jonka velvoitteiden määrä on suurempi, maksaa velvoitteiden määrän erotuksen.

5. [Lisää keskuspankin nimi]n on viipymättä annettava osallistujille tieto 4 kohdan mukaisesta kuittauksesta kuittauksen tapahduttua.

6. [Lisää keskuspankin nimi] voi ilman ennakkoilmoitusta veloittaa osallistujan miltä tahansa PM-tililtä määrän, jonka osallistuja on osallistujan ja [lisää keskuspankin nimi]n välisen oikeussuhteen johdosta velkaa [lisää keskuspankin nimi]lle.

37 artikla

Alatileihin liittyvät vakuusoikeudet

1. [Lisää keskuspankin nimi]lla/llä on [lisää viittaus sovellettavan oikeusjärjestyksen vakuusjärjestelyyn] osallistujien sellaisten alatilien saldoihin, jotka on asianomaisen liitännäisjärjestelmän ja sen keskuspankin välisten järjestelyjen mukaisesti avattu liitännäisjärjestelmiin liittyvien maksutoimeksiantojen kirjaamista varten. Tällaiset saldot ovat tällaiseen kirjaamiseen liittyvien sellaisten 7 kohdassa tarkoitettujen velvoitteiden vakuutena, jotka osallistujalla on [lisää keskuspankin nimi]a/ä kohtaan.

2. [Lisää keskuspankin nimi] jäädyttää osallistujan alatilillä olevan saldon saatuaan ilmoituksen (”syklin aloitus” -sanomalla) liitännäisjärjestelmältä. Tällainen jäädytys päättyy, kun liitännäisjärjestelmän ilmoitus (”syklin lopetus” -sanomalla) on vastaanotettu.

3. Vahvistamalla osallistujan alatilin saldon jäädyttämisen [lisää keskuspankin nimi] takaa maksun liitännäisjärjestelmälle tämän kyseisen saldon määrään asti. Tämä takaus on peruuttamaton, ehdoton ja omavelkainen. Jos [lisää keskuspankin nimi] ei ole liitännäisjärjestelmän keskuspankki, [lisää keskuspankin nimi]n katsotaan saaneen toimeksiannon antaa mainittu takaus liitännäisjärjestelmän keskuspankille.

4. Edellyttäen että osallistujaa ei koske maksukyvyttömyysmenettely, liitännäisjärjestelmään liittyvä maksutoimeksianto osallistujan maksuvelvoitteiden hoitamiseksi kirjataan käyttämättä takausta tai osallistujan alatilin saldoa koskevaa vakuusoikeutta.

5. Jos osallistuja on maksukyvytön, liitännäisjärjestelmään liittyvä maksutoimeksianto osallistujan maksuvelvoitteiden hoitamiseksi katsotaan ensimmäiseksi maksukehotukseksi takausta tarkasteltaessa; näin ollen toimeksiannon määrän veloitus osallistujan tililtä (ja liitännäisjärjestelmän teknisen tilin hyvitys) merkitsee samalla [lisää keskuspankin nimi]n takauksen toteuttamista sekä osallistujan alatilin saldoa koskevan vakuusoikeuden täytäntöönpanoa.

6. Takaus lakkaa, kun liitännäisjärjestelmä ilmoittaa (”syklin lopetus” -sanomalla) kirjauksen loppuunviedyksi.

7. Osallistujan on korvattava [lisää keskuspankin nimi]lle maksut, jotka tämä on suorittanut tällaisen takauksen johdosta.

38 artikla

Luottamuksellisuus

1. [Lisää keskuspankin nimi]n on pidettävä arkaluontoiset ja salaiset tiedot luottamuksellisina; tällaisia tietoja ovat osallistujan tai osallistujan asiakkaan maksuihin, tekniikkaan tai organisaatioon liittyvät tiedot, jollei osallistuja tai osallistujan asiakas ole antanut kirjallista suostumusta tietojen paljastamiseen [lisää seuraava lause, jos se on tarpeen kansallisen lainsäädännön mukaan: tai tietojen paljastaminen on [lisää maan nimen genetiivimuoto]n lain mukaan sallittua tai pakollista].

2. Poiketen 1 kohdasta osallistuja antaa suostumuksensa siihen, että [lisää keskuspankin nimi] voi antaa sellaisille kansallisille keskuspankeille tai kolmansille osapuolille, jotka osallistuvat TARGET2-[lisää keskuspankin/maan tunnus]-osajärjestelmän operointiin, sellaisia osallistujan tai osallistujan asiakkaan maksuihin, tekniikkaan tai organisaation liittyviä tietoja, jotka on saatu TARGET2-[lisää keskuspankin/maan tunnus]-osajärjestelmää operoitaessa edellyttäen, että tietojen antaminen on tarpeen, jotta TARGET2 voisi toimia tehokkaasti; [lisää keskuspankin nimi] voi antaa tällaisia tietoja myös jäsenvaltioiden ja yhteisön valvontaviranomaisille edellyttäen, että tietojen antaminen on tarpeen valvontaviranomaisten julkisten tehtävien täyttämiseksi. Kaikissa näissä tapauksissa edellytetään lisäksi, että tietojen antaminen ei ole ristiriidassa sovellettavan lain kanssa. [Lisää keskuspankin nimi] ei vastaa tällaisten tietojen antamisen taloudellisista ja kaupallisista seurauksista.

3. Poiketen 1 kohdasta [lisää keskuspankin nimi] voi käyttää, antaa tai julkaista osallistujaa tai sen asiakkaita koskevia maksutietoja tilastotieteellisiä, historiallisia, tieteellisiä tai muita tarkoituksia varten, jotka liittyvät [lisää keskuspankin nimi]n virallisten tehtävien hoitamiseen tai sellaisten yhteisöjen tehtävien hoitamiseen, joille tiedot annetaan; edellytyksenä on lisäksi, että tällainen tietojen käyttäminen, antaminen tai julkaiseminen ei välillisesti tai välittömästi mahdollista osallistujan tai osallistujan asiakkaiden tunnistamista.

4. Osallistujan saamia TARGET2-[lisää keskuspankin/maan tunnus]-osajärjestelmän toimintaan liittyviä tietoja saa käyttää ainoastaan näissä säännöissä vahvistettuihin tarkoituksiin. Osallistujien on pidettävä tällaiset tiedot luottamuksellisina, jollei [lisää keskuspankin nimi] ole antanut nimenomaista kirjallista suostumustaan tietojen paljastamiselle. Osallistujien on varmistettava, että tämän artiklan luottamuksellisuusvaatimukset sitovat kolmansia osapuolia, joille osallistujat ulkoistavat tai delegoivat tehtäviä tai joita ne käyttävät alihankkijoina, jos nämä tehtävät vaikuttavat tai saattavat vaikuttaa näissä säännöissä vahvistettujen velvoitteiden täyttämiseen.

5. Maksumääräysten kirjaamista varten [lisää keskuspankin nimi] on oikeutettu käsittelemään ja toimittamaan tarvittavat tiedot verkkopalvelujen tarjoajalle.

39 artikla

Tietosuoja, rahanpesun estäminen ja näihin liittyvät asiat

1. Osallistujien katsotaan olevan tietoisia tietosuojaa sekä rahanpesun ja terrorismin estämistä koskevasta lainsäädännöstä johtuvista velvoitteistaan ja ovat velvollisia täyttämään ne; erityisesti osallistujilla on velvollisuus panna täytäntöön asianmukaiset toimenpiteet sellaisten maksujen osalta, joilla niiden PM-tilejä hyvitetään tai veloitetaan. Osallistujien on myös ennen sopimuksen solmimista palvelujen tarjoajan kanssa tutustuttava järjestelyihin, joita verkkopalvelujen tarjoaja käyttää menetettyjen tietojen saamiseksi takaisin.

2. Osallistujien katsotaan valtuuttaneen [lisää keskuspankin nimi] hankkimaan niitä koskevia tietoja miltä tahansa kotimaiselta tai ulkomaiselta rahoitus- tai valvontaviranomaiselta tai toimialajärjestöltä, jos tällaiset tiedot ovat tarpeen osallistujan TARGET2-[lisää keskuspankin/maan tunnus]-osajärjestelmään osallistumisen kannalta.

40 artikla

Tiedonannot

1. Ellei näistä säännöistä muuta johdu, kaikki näiden sääntöjen mukaan vaaditut tai sallitut tiedonannot on lähetettävä kirjatulla kirjeellä, faksilla tai muutoin kirjallisesti taikka verkkopalvelujen tarjoajan välityksellä oikeaksi todennetulla viestillä. Tiedonannot [lisää keskuspankin nimi]lle on lähetettävä [lisää keskuspankin nimi]n [lisää maksujärjestelmäosasto tai keskuspankin asianomainen yksikkö]n päällikölle [lisää keskuspankin asianomainen osoite] tai [lisää keskuspankin SWIFT-osoite]. Tiedonannot osallistujalle on lähetettävä osallistujan [lisää keskuspankin nimi]lle ilmoittamaan osoitteeseen, faksinumeroon tai SWIFT-osoitteeseen.

2. Sen todistamiseksi, että tiedonanto on lähetetty, riittää sen näyttäminen toteen, että tiedonanto toimitettiin asianomaiseen osoitteeseen tai että tiedonannon sisältävään kirjekuoreen oli merkitty oikea vastaanottaja ja osoite, sekä että se lähetettiin asianmukaisesti.

3. Kaikkien tiedonantojen on oltava [lisää kansallisen kielen genetiivimuoto ja/tai ”englannin”]kielisiä.

4. Kaikki osallistujien täyttämät ja/tai allekirjoittamat [lisää keskuspankin nimi]n lomakkeet ja asiakirjat sitovat osallistujia; näihin kuuluvat muun muassa 8 artiklan 2 kohdan a alakohdassa tarkoitetut perustietolomakkeet sekä 11 artiklan 5 kohdassa vaaditut tiedot, jotka toimitettiin 1 ja 2 kohdan mukaisesti ja jotka [lisää keskuspankin nimi] kohtuudella uskoo saadun osallistujilta, niiden työntekijöiltä tai edustajilta.

41 artikla

Sopimussuhde verkkopalvelujen tarjoajaan

1. Näitä sääntöjä sovellettaessa verkkopalvelun tarjoajana on SWIFT. Kunkin osallistujan on solmittava erillinen sopimus SWIFTin kanssa palveluista, joita SWIFT tarjoaa osallistujan TARGET2-[lisää keskuspankin/maan tunnus]-osajärjestelmän käyttöön liittyen. Osallistujan ja SWIFTin väliseen oikeussuhteeseen sovelletaan yksinomaan SWIFTin käyttöehtoja.

2. Kunkin osallistujan on myös osallistuttava TARGET2-järjestelmän CUG-käyttäjäryhmään, jonka SSP:n tarjoavat keskuspankit määrittelevät toimiessaan SSP:n puolesta SWIFTin palvelunhallinnoijina. Osallistujan hyväksyminen TARGET2-järjestelmän CUG-käyttäjäryhmään tai erottaminen TARGET2-järjestelmän CUG-käyttäjäryhmästä tulee voimaan heti, kun SWIFTin palvelunhallinnoija on antanut asiasta tiedon SWIFTille.

3. Osallistujien on noudatettava [lisää keskuspankin nimi]n toimittamaa TARGET2 SWIFT Service Profilea.

4. SWIFTin tarjoamat palvelut eivät kuulu niihin TARGET2-järjestelmään liittyviin palveluihin, jotka [lisää keskuspankin nimi]n on toimitettava.

5. [Lisää keskuspankin nimi] ei vastaa SWIFTin (SWIFTin johtajat, henkilöstö ja alihankkijat mukaan luettuina) SWIFT-palvelujen tarjoajana tekemistä toimista, virheistä tai laiminlyönneistä eikä sellaisten verkkotarjoajien toimista, virheistä tai laiminlyönneistä, jotka osallistujat ovat valinneet yhteyden saamiseksi SWIFT-verkkoon.

42 artikla

Sääntöjen muuttaminen

[Lisää keskuspankin nimi] voi milloin tahansa yksipuolisesti muuttaa näitä sääntöjä ja niiden lisäyksiä. Näiden sääntöjen ja lisäysten muutokset on annettava tiedoksi [lisää asianomaiset tiedoksiantoa koskevat järjestelyt] välityksellä. Osallistujan katsotaan hyväksyneen muutokset, jollei se esitä nimenomaista vastalausettaan 14 päivän kuluessa siitä, kun se sai tiedon muutoksista. Jos osallistuja vastustaa muutoksia, [lisää kansallisen keskuspankin nimi]lla/llä on oikeus irtisanoa osallistujan osallistuminen TARGET2-[lisää keskuspankin/maan tunnus]-osajärjestelmään sekä sulkea osallistujan PM-tilit.

43 artikla

Kolmansien osapuolten oikeudet

1. Osallistujat eivät saa siirtää, pantata tai luovuttaa näihin sääntöihin liittyviä tai niistä johtuvia oikeuksia, etuuksia, velvollisuuksia, velvoitteita tai saamisia kolmansille osapuolille ilman [lisää keskuspankin nimi]n kirjallista suostumusta.

2. Näissä säännöissä ei perusteta oikeuksia tai velvollisuuksia muille yhteisöille kuin [lisää keskuspankin nimi]lle ja TARGET2-[lisää keskuspankin/maan tunnus]-osajärjestelmän osallistujille.

44 artikla

Sovellettava laki, oikeuspaikka ja suorituspaikka

1. [Lisää keskuspankin nimi]n ja TARGET2-[lisää keskuspankin/maan tunnus]-osajärjestelmän osallistujien kahdenvälisiin suhteisiin sovelletaan [lisää maan nimen genetiivimuoto]n lakia.

2. Euroopan yhteisöjen tuomioistuimen toimivaltaa rajoittamatta 1 kohdassa tarkoitetusta suhteesta johtuvat riidat kuuluvat [lisää paikka, jossa keskuspankin kotipaikka on]n toimivaltaisten tuomioistuinten yksinomaiseen toimivaltaan.

3. [Lisää keskuspankin nimi]n ja osallistujien oikeussuhteen osalta suorituspaikka on [lisää paikka, jossa keskuspankin kotipaikka on].

45 artikla

Määräysten itsenäisyys

Jos näiden sääntöjen määräys tulee pätemättömäksi, tämä ei vaikuta näiden sääntöjen muiden määräysten sovellettavuuteen.

46 artikla

Voimaantulo ja sitovuus

1. Nämä säännöt tulevat voimaan [lisää päivämäärä].

2. [Lisää mikäli tarpeen asianomaisen kansallisen lainsäädännön mukaan: Osallistumalla TARGET2-[lisää keskuspankin/maan tunnus]-osajärjestelmään osallistujat automaattisesti hyväksyvät nämä säännöt keskinäisesti sekä suhteessa [lisää keskuspankin nimi]:iin.]

(1) EUVL L 332, 31.12.1993, s. 1.

(2) EUVL L 177, 30.6.2006, s. 1.

(3) Komission asetus (EY) N:o 2238/2004, annettu 29 päivänä joulukuuta 2004, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun komission asetuksen (EY) N:o 1725/2003 muuttamisesta standardien IFRS 1, IAS 1–10, IAS 12–17, IAS 19–24, IAS 27–38 ja IAS 40–41 sekä SIC-tulkintojen 1–7, 11–14, 18–27 ja 30–33 osalta (EUVL L 394, 31.12.2004, s. 1).

(4) EYVL L 166, 11.6.1998, s. 45.

(5) EUVL L 145, 30.4.2004, s. 1.

(6) EYVL L 275, 27.10.2000, s. 39.

(7) EYVL L 318, 27.11.1998, s. 1.

(8) EUVL L 250, 2.10.2003, s. 10.

(9) EYVL 43, 14.2.1997, s. 25.

Lisäys I MAKSUMÄÄRÄYSTEN KÄSITTELYÄ KOSKEVAT TEKNISET MÄÄRITTELYT Maksumääräyksiä käsiteltäessä sovelletaan yhdenmukaistettujen sääntöjen lisäksi seuraavia sääntöjä: 1. Infrastruktuuria, verkkoa ja formaatteja koskevat tekniset vaatimukset TARGET2-[lisää keskuspankin/maan tunnus]-osajärjestelmään osallistumiselle 1) TARGET2 käyttää SWIFT-palveluja sanomien välittämiseen. Tästä syystä jokainen osallistuja tarvitsee yhteyden SWIFTin Secure IP Network -verkkoon. Kunkin osallistujan PM-tili yksilöidään 8 tai 11 merkkiä sisältävällä SWIFT-pankkitunnuksella. Lisäksi jokaisen osallistujan on läpäistävä useita testejä osoittaakseen teknisen osaamisensa ja toimintakykynsä, ennen kuin se voi osallistua TARGET2-[lisää keskuspankin/maan tunnus]-osajärjestelmään. 2) Maksumääräysten lähettämiseksi ja maksusanomien vaihtamiseksi PM:ssä käytetään SWIFTNet FIN Y-copy -palvelua. Tätä tarkoitusta varten perustetaan SWIFT Closed User Group (CUG) -käyttäjäryhmä. Maksumääräykset osoitetaan tällaisen TARGET2-järjestelmän CUG-käyttäjäryhmän sisällä suoraan vastaanottavalle TARGET2-osallistujalle sisällyttämällä sen pankkitunnus SWIFTNet FIN-sanoman otsikkoon. 3) Seuraavia SWIFTNet-palveluja voidaan käyttää tieto- ja kontrollipalveluja varten: a) SWIFTNet InterAct; b) SWIFTNet FileAct; ja/tai c) SWIFTNet Browse. 4) Osallistujien välisen sanomien vaihdon turvallisuus perustuu yksinomaan SWIFTin Public Key Infrastructure (PKI) -palveluun. PKI-palvelua koskevat tiedot ovat saatavilla SWIFTin toimittamasta aineistosta. 5) SWIFTin Relationship Management Application (RMA) -sovelluksen tarjoamaa kahdenvälistä yhteyksien hallinta -palvelua ei käytetä TARGET2-osallistujien välisissä maksusanomissa, vaan ainoastaan SSP:n keskeistä pankkitunnusta käytettäessä. 2. Maksusanomatyypit 1) Seuraavat SWIFTNet FIN/SWIFT system -sanomatyypit käsitellään: Sanomatyyppi Käyttö Kuvaus MT 103 Pakollinen Asiakasmaksu MT 103+ Pakollinen Asiakasmaksu (suorakäsittely) MT 202 Pakollinen Maksu pankista pankkiin MT 204 Valinnainen Suoraveloitusmaksu MT 011 Valinnainen Toimitusilmoitus MT 012 Valinnainen Lähettäjän ilmoitus MT 019 Pakollinen Hylkäysilmoitus MT 900 Valinnainen Veloituksen vahvistaminen MT 910 Valinnainen Hyvityksen vahvistaminen MT 940/950 Valinnainen (Asiakkaan) tiliote MT 011, MT 012 ja MT 019 ovat SWIFT system -sanomia. 2) Rekisteröityessään TARGET2-[lisää keskuspankin/maan tunnus]-osajärjestelmään suorat osallistujat ilmoittavat, mitä valinnaisia sanomatyyppejä ne aikovat käyttää; poikkeuksena tästä ovat MT 011 ja MT 012 -sanomat, joiden osalta suorat osallistujat voivat maksu- tai tapauskohtaisesti ilmoittaa, haluavatko ne tällaisia sanomia. 3) Osallistujat noudattavat SWIFT-sanoman rakennetta ja kenttiä koskevia määrittelyjä, nämä määritellään SWIFT-käsikirjoissa sekä TARGET2-järjestelmää koskevissa rajoituksissa, jotka on kuvattu UDFS:n (User Detailed Functional Specifications) kirjan nro 1 kohdassa 9.1.2.2. 4) Kenttien sisältö hyväksytään TARGET2-[lisää maan/keskuspankin tunnus]-osajärjestelmän tasolla UDFS:n vaatimusten mukaisesti. Osallistujat voivat sopia keskenään kenttien sisältöä koskevista erityissäännöistä. TARGET2-[lisää maan/keskuspankin tunnus]-osajärjestelmä ei kuitenkaan erityisesti tarkista, noudattavatko osallistujat tällaisia sääntöjä. 3. Kaksoiskirjausten tarkistus 1) Kaikille maksumääräyksille tehdään kaksoiskirjausten tarkistus, jonka tarkoituksena on hylätä sellaiset maksumääräykset, jotka on lähetetty erehdyksessä useampaan kuin yhteen kertaan. 2) SWIFT-sanomatyypeistä tarkistetaan seuraavat kentät: Yksityiskohtaiset tiedot SWIFT-sanoman osa Kenttä Lähettäjä Pääotsikko LT-osoite Sanomatyyppi Sovellusotsikko Sanomatyyppi Vastaanottaja Sovellusotsikko Vastaanottajan osoite Tapahtuman viitenumero Tekstikenttä :20 Viite Tekstikenttä :21 Arvopäivä Tekstikenttä :32 Määrä Tekstikenttä :32 3) Mikäli 2 alakohdassa kuvatut kentät ovat vastikään lähetetyn uuden maksumääräyksen osalta samat kuin aiemmin hyväksytyssä maksumääräyksessä, uusi maksumääräys palautetaan. 4. Virhekoodit Mikäli maksumääräys hylätään, toimeksiannon antava osallistuja saa keskeytysilmoituksen (MT 019), josta ilmenee virhekoodien avulla hylkäämisen syy. Virhekoodit on määritelty UDFS:n 9.4.2 kohdassa. 5. Ennalta määritetyt veloitusajat 1) Maksumääräyksissä, joissa ilmoitetaan aikaisin mahdollinen veloitusaika (Earliest Debit Time Indicator), käytetään koodia”/FROTIME/”. 2) Maksumääräyksissä, joissa ilmoitetaan myöhäisin mahdollinen veloitusaika (Latest Debit Time Indicator), on mahdollisuus valita jompi kumpi kahdesta vaihtoehdosta. a) Koodi ”/REJTIME/”: mikäli maksumääräystä ei kyetä kirjaamaan ilmoitettuun veloitusaikaan mennessä, maksumääräys palautetaan. b) Koodi ”/TILTIME/”: mikäli maksumääräystä ei kyetä kirjaamaan ilmoitettuun veloitusaikaan mennessä, maksumääräystä ei palauteta, vaan se pidetään asianomaisessa jonossa. Molemmissa tapauksissa lähetetään automaattisesti ilmoitus ICM:n välityksellä, mikäli maksumääräystä, jossa ilmoitetaan myöhäisin mahdollinen veloitusaika, ei ole kirj